ΕΦΗΜΕΡΙΕ ΤΗΣ ΚΥΒΕΡΝΗΣΕΙΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
30 ΜΑΡΤΙΟΥ 1989 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

228 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συγκρότηση σε Σώμα των μελών της ΑΣΚΕ ΔΕΗ. 1 

Τροποποίηση της 105973/9109/12.11.85 απόφασης για 
τη λειτουργία συλλογικών οργάνων του Δημόσιου Τομέα 
(Ν.Π.Δ.Δ. κ.λπ.) αρμοδιότητας Υπουργείου Γεωργίας και 


αποζημίωση μελών αυτών. 2 

Καταβολή χρηματικού ποσού σε υπαλλήλους του ΟΑΕΔ . . 3 

Καθορισμός αμοιβής μελών και γραμματέα Ομάδας Εργα- / 
σίας για σύνταξη σχεδίου Κανονισμού Προμηθειών Δήμο-./ 

σίου. 4 

Παροχή της εγγύησης του Δημοσίου προς το Ταχ. Ταμιευτή¬ 
ριο για τη χορήγηση δανείου ποσού δρχ. 41.509.887.910 
στο Ι.Κ.Α. 5 


Μείωση της εγγύησης του Δημοσίου κατά το ποσό 
$8.400.000 που είχε παρασχεθεί με την 112926/3745/ 
22.12.1987 απόφαση του Υπουργού Οικονομικών .... 6 
Χρηματοδότηση από τον ΟΑΕΔ των Δήμων Καβάλας και 
Χάλκης για την εκτέλεση κοινωφελών έργων προς απα¬ 
σχόληση ανέργων. 7 

Χρηματοδότηση από τον ΟΑΕΔ της ΕΥΔΑΠ, του ΤΟΕΒ 
Βραχιάς Θεσσαλονίκης και του Δήμου Αιγάλεω, για την 
εκτέλεση κοινωφελών έργων προς απασχόληση ανέργων 8 
Χρηματοδότηση από τον ΟΑΕΔ των ΤΟΕΒ Κλειδιού Ημα¬ 
θίας, Ταυρωπού Καρδίτσας, Αραπίτσης Ναοϋσης, Ζερβο- 
χωρίου Ναούσης, του ΓΟΕΒ Λεκάνης Ιωαννίνων και της 
ΔΕΥΑ Χανιών για την εκτέλεση έργων προς απασχόληση 

ανέργων.. 9 

Δημοσίευση στην Εφημερίδα της Κυβέρνησης της από 1.3.89 
Σ.Σ.Ε. του κλάδου αμμοβολών - χρωματισμών - καθαρι¬ 
σμών και λοιπών συναφών επαγγελμάτων για εργασίες 
που γίνονται στα πλοία και βιομηχανικές εγκαταστάσεις, 
πλωτά και μη μέσα είτε αυτά βρίσκονται στη θάλασσα είτε 


στην ξηρά . 10 

Δημοσίευση στην Εφημερίδα της Κυβερνήσεως από 21.2.89 

Σ.Σ.Ε. προσωπικού ΝΕ8ΤΕΕ.11 

Έγκριση προσωρινής πρόσληψης προσωπικού στο Θεραπευ¬ 
τήριο Πολυκλινική Αθηνών, σύμφωνα με τις διατάξεις του 
Κεφ. Β' του Ν. 993/79, του άρθρου πέμπτου του Ν. 

1408/83 και του Ν. 1476/84 .12 

Αύξηση των συντάξεων του Ταμείου Επικουρικής Ασφαλί- 
σεως Εργατοτεχνιτών και Υπαλλήλων Δέρματος Ελλά¬ 
δος .13 

Αύξηση των συντάξεων του Ταμείου Επικουρικής Ασφάλί- 
σεως Εκπροσώπων και Υπαλλήλων Εργατικών Επαγγελ¬ 
ματικών Οργανώσεων .14 


Τροποποίηση της παρ. 1 του άρθρου 13 του Καταστατικού 
του Ταμείου Προνοίας Εργατών Κομιστικής Υπηρεσίας 

ΟΛΘ .15 

Τροποποίηση της Β2-508/13.1.88 απόφασης ΥΠΕΠΘ . . 16 
Πρόσληψη εποχιακού προσωπικού με σύμβαση εργασίας ιδι¬ 
ωτικού δικαίου, ορισμένου χρόνου.17 

Εξουσιοδότηση για υπογραφή εγγράφων «Με εντολή Υπουρ¬ 
γού» στο Γενικό Γραμματέα και στους Προϊσταμένους 
Διευθύνσεων και Τμημάτων της Κεντρικής Υπηρεσίας του 

Υπουργείου Εμπορίου.18 

Αναπροσαρμογή τέλους Αεροπορικών Ταξιδίων Εξωτερικού 

(ΤΑΤΕ ΕΞ.).19 

Αναπροσαρμογή των τελών προσγείωσης και παραμονής αε¬ 
ροσκαφών και ενοποίηση διατάξεων σχετικών αποφά¬ 
σεων . 20 

Τροποποίηση και συμπλήρωση των 58896/40/1/ 
17.9.1954 και 90155/72/13.4.1972 αποφάσεων του 

Υπουργού Εμπορικής Ναυτιλίας.21 

Ίδρυση τμημάτων ΤΕΚ στο ΚΕΤΕΚ Ηρακλείου Κρήτης . 22 


Διορθώσεις Σφαλμάτων 

Διορθώσεις σφαλμάτων στην κοινή Υπουργική Απόφαση Φ 
48/118/20.2.89 «Τροποποίηση ορισμένων διατάξεων 
του καταστατικού του Ταμείου Ασφαλίσεως Προσωπικού 


Ιονικής - Λαϊκής Τράπεζας ΤΑΠ-ΙΛΤ».23 

Διόρθωση σφαλμάτων στη 1277/8.3.89 απόφασης Υπ. 
Υγείας, Πρόν. και Κοιν. Ασφαλίσεων.·..24 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 930 (1) 

Συγκρότηση σε Σώμα των μελών της ΑΣΚΕ ΔΕΗ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΒΙΟΜ^ΝΙΑΣ, ΕΝΕΡΓΕΙΑΣ & ΤΕΧΝ/ΓΙΑΣ 

Έχοντας υπόψη: 


α) Το νόμο 1365/1983 «Κοινωνικοποίηση των επιχειρήσεων 
δημόσιου χαρακτήρα ή κοινής ωφέλειας». 

β) Το άρθρο 3 παράγρ. 4 του ΠΔ 57/1985 «Δομή, ρόλος και 
τρόπος διοίκησης και λειτουργίας της κοινωνικοποιημένης επι¬ 
χείρησης Δημόσια Επιχείρηση Ηλεκτρισμού (ΔΕΗ). 

γ) Την απόφαση ορισμού της ΑΣΚΕ ΔΕΗ των Υπουργών 
Εθνικής Οικονομίας και Βιομηχανίας Ενέργειας και Τεχνολογίας 
με αριθ. 352/6.2.1989. 

δ) Το πρακτικό εγκατάστασης της ΑΣΚΕ ΔΕΗ της 8.3.1989. 
ε) Την παραίτηση μέλους της ΑΣΚΕ ΔΕΗ, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Την συγκρότηση σε σώμα των μελών της ΑΣΚΕ ΔΕΗ ως 
εξής: 

α) Τριμελές Προεδρείο: 

Αποτελείται κατά σειρά επιλογής από τους Γιώργο Κυριό- 
πουλο, Ιωάννη Ταλαρούγκα και Δημήτρη Ευσταθιάδη, οι οποίοι 
θα εναλλάσσονται κάθε χρόνο στη θέση του Προέδρου της ΑΣΚΕ 
με τη σειρά εκλογής τους, 
β) Μέλη 

Εκπρόσωποι Κράτους 

I. Κουτσουβέλης, με αναπληρωτή τον Ν. Μανωλά 
Γ. Αερίου με αναπληρώτρια την Α. Δασκαλάκη 
I. Σπαντιδάκης, με αναπληρώτρια την Κ. Σπανοπούλου 
Α. Χανακούλας, με αναπληρωτή τον Στ. Καλαντζή 
Ε. Χατζήμπεη-Κοσίντα, με αναπληρώτρια την Ε. Σαργιά- 
νου 

Κ. Ηλιάδης, με αναπληρωτή τον Γ. Βάσσο 

Π. Κλάδης, με αναπληρωτή τον Ε. Κυτίνο 

I. Δατσέρης, με„αναπληρωτή τον Α. Ντούτσο 

Εκπρόσωποι Εργαζομένων 

Β. Ζέρβας, με αναπληρωτή του Γ. Μπαλάση 

I. Μανίκα, με αναπληρωτή τον Δ. Παναγόπουλο 

Φ. Βίττης, με αναπληρωτή τον X. Σαμαλτάνο 

Β. Τσιαμαντάς, με αναπληρωτή τον Εμ. Σειραδάκη 

Π. Κουκουλόπουλος, με αναπληρωτή τον I. Τζουανάκο 

Κ. Μωισίδης, με αναπληρωτή τον Γ. Σακκά 

Β. Καββαδίας, με αναπληρωτή τον Γ. Ανδριώτη 

I. Βοϊδανούδης, με αναπληρωτή τον Β. Γκαβογιαννάκη 

Εκπρόσωποι Κοινωνικών φορέων 

Αν. Μάναλης, με αναπληρωτή τον Δ. Μάνδηλαρά 

1. Σακελλαρίου, με αναπληρωτή τον Ν. Μπατιστάτο 
Π. Αλεξόπουλος, με αναπληρωτή τον Γ. Μανωλάκη 
Ν. Γεωργακέλος, με αναπληρωτή τον Κ. Βανέζη 

Ν. Σγουμπόπουλος, με αναπληρωτή τον Στ. Βασιλείου 
Χαρ. Κυριαζής, με αναπληρωτή τον Β. Σαλαπάτα 
Ηλ. Σεϊτανίδης, με αναπληρωτή τον Φ. Σκουλαρίκη 
Δ. Κτενάς, με αναπληρωτή τον Σπ. Στριφτάρη 

2. Την αντικατάσταση λόγω παραίτησης του εκπροσώπου των 
εργαζομένων στην ΑΣΚΕ ΔΕΗ Βασιλείου Καββαδία με τον ανα¬ 
πληρωτή του Γεώργιο Ανδριώτη. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Μαρτίου 1989 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΒΙΟΜ/ΝΙΑΣ. ΕΝΕΡΓ. & ΤΕΧΝ/ΓΙΑΣ 

ΠΑΝ. ΡΟΥΜΕΛΙΩΤΗΣ ΑΝΑΣΤΑΣΙΟΣ ΠΕΠΟΝΗΣ 

-♦- 

Αριθ. 2013668/1344 (2) 

Τροποποίηση της 105973/9109/12.11.85 απόφασης για τη 
λειτουργία συλλογικών οργάνων του Δημόσιου Τομέα 
(Ν.Π.Δ.Δ. κ.λπ.) αρμοδιότητας Υπουργείου Γεωργίας και 
αποζημίωση μελών αυτών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη τις διατάξεις: 

1. Του άρθρου 18 του Ν. 1505/1984 «αναδιάρθρωση μισθο¬ 
λογίου προσωπικού της Δημόσιας Διοίκησης και άλλες συναφείς 
διατάξεις». 

2. Του άρθρου μόνου παρ. 2 του Π.Δ. 492/1984 «Περιορι¬ 
σμός συναρμοδιοτήτων κατά την έκδοση διοικητικών πράξεων σε 
αντικείμενα αρμοδιότητας Υπουργείου Προεδρίας της Κυβ/σης 
και λοιπών Υπουργείων». 

3. Την αριθ. 1178/8.11.88 έγγραφη πρόταση του Γενικού 
Οργανισμού Εγγείων Βελτιώσεων Πηνειού-Αλφειού. 

4. Τις αριθ. 88064/8766/24.9.85 και 105973/9109/ 
12.11.85 αποφάσεις μας, αποφασίζουμε: 

1. Καθορίζουμε όπως οι συνεδριάσεις του Δ.Σ. του Γ.Ο.Ε.Β. 


Πηνειού-Αλφειού αρμοδιότητας Υπουργείου Γεωργίας, πραγμα¬ 
τοποιούνται εκτός του κανονικού ωραρίου εργασίας, τροποποιου- 
μένης της με αριθ. 105973/9109/12.11.85 απόφασής μας. 

2. Ο αριθμός των συνεδριάσεων και η αμοιβή των ιδιωτών με¬ 
λών, καθορίζονται με την αριθ.88064/8766/24.9.85 απόφασή 

Μ.Ο£. 

Η αμοιβή των μόνιμων δημοσίων υπαλλήλων καταβάλλεται 
σύμφωνα με το άρθρο 18 Ν.1505/84 (ΦΕΚ 194). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Μαρτίου 1989 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΓΕΩΡΓΙΑΣ 

ΔΗΜΗΤΡΗΣ ΤΣΟΒΟΛΑΣ ΓΙΑΝΝΗΣ ΠΟΤΤΑΚΗΣ 

-♦- 

Αριθ. 2025070/3020 (3) 

Καταβολή χρηματικού ποσού σε υπαλλήλους του ΟΑΕΔ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 13 του Ν. 1346/83 
«Τροποποίηση και συμπλήρωση διατάξεων της Εργατικής νομο¬ 
θεσίας και ρυθμίσεις διαφόρων θεμάτων», όπως συμπληρώθηκε 
με το άρθρο 29 του Ν. 1836/89 «Προώθηση της Επαγγελματι¬ 
κής Κατάρτισης και Απασχόλησης». 

2. Απόφαση και Πρακτικό της αριθμ. 9/28.2.89 Συνεδρία¬ 
σης του Δ.Σ. του Ο.Α.Ε.Δ. που μας διαβιβάστηκαν με ,το 
106679/2.3.1989 έγγραφο του ΟΑΕΔ. 

3. Το Ν. 1836/89 (ΦΕΚ 79/τεύχος Α'/14.3.89) «Προώ¬ 
θηση της Απασχόλησης και Επαγγελματικής Κατάρτισης και 
άλλες διατάξεις». 

4. Την αριθμ. 98130/24.11.1988 (ΦΕΚ 859/Β/24.11.88 
απόφαση του Πρωθυπουργού και Υπουργού Εργασίας «Ανάθεση 
αρμοδιοτήτων στον Υφυπουργό Εργασίας Πέτρο Μώραλη», απο¬ 
φασίζουμε: 

1. Στους υπαλλήλους των Κατηγοριών ΠΕ, ΤΕ και ΔΕ του 
ΟΑΕΔ πλην εκπαιδευτικών, εγκρίνουμε την καταβολή χρηματι¬ 
κού ποσού έξι χιλιάδων (6.000) δρχ. στον καθένα μηνιαίως, για 
την επεξεργασία και εφαρμογή των προγραμμάτων Επαγγελμα¬ 
τικής Κατάρτισης Απασχόλησης και Ασφάλισης της ανεργίας, 
που εκτελούνται από τον Οργανισμό (ΟΑΕΔ) και επιχορηγούνται 
από τα διαρθρωτικά Ταμεία της ΕΟΚ. 

2. Ανακαλείται η υπ’ αριθ. 17981/7304/25.2.86 σχετική 
κοινή απόφασή μας. 

Η εφαρμογή της παρούσας αρχίζει από τη δημοσίεση του Ν. 
1836/89. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Μαρτίου 1989 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΕΡΓΑΣΙΑΣ 

Δ. ΤΣΟΒΟΛΑΣ ΠΕΤΡΟΣ ΜΩΡΑΛΗΣ 


Αριθ. 2021125/2265/0022 (4) 

Καθορισμός αμοιβής μελών και γραμματέα Ομάδας Εργασίας 
για σύνταξη σχεδίου Κανονισμού Προμηθειών Δημοσίου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις του Ν. 1797/88 (ΦΕΚ 164/Α/88) «Προμή¬ 
θειες του Δημόσιου Τομέα και ρυθμίσεις συναφών θεμάτων. 

2. Τις διατάξεις του Ν. 1558/1985 (ΦΕΚ 137/Α/85) «Κυ¬ 
βέρνηση και Κυβερνητικά Όργανα». 

3. Τις διατάξεις του Ν. 1505/84 (ΦΕΚ 194/Α/84) «Ανα¬ 
διάρθρωση μισθολογίου χ.λπ.», όπως συμπληρώθηκε με το Ν. 
1810/88 (ΦΕΚ 223/Α/88) καθώς και του Ν. 1256/82 (ΦΕΚ 
65/Α/82). 

4. Τις διατάξεις του Π.Δ. 492/84 (ΦΕΚ 175/Α/84) «Συ- 
ναρμοδιότητες κατά την έκδοση διοικητικών πράξεων κ.λπ.». 

5. Τις διατάξεις του Π.Δ. 397/88 (ΦΕΚ 185/Α/88) «Οργα¬ 
νισμός του Υπουργείου Εμπορίου». 

6. Τις αποφάσεις Π5/621/20.1.89 και Π5/753/30.1.89 
του Υφυπουργού Εμπορίου «Περί συγκροτήσεως Ομάδας Εργα¬ 
σίας για σύνταξη σχεδίου Κανονισμού Προμηθειών Δημοσίου». 

7. Την κοινή απόφαση Β3/139/16.2.87 (ΦΕΚ 90/Β/87) 
του Πρωθυπουργού και Υπουργού Εμπορίου «Ανάθεση αρμοδιο¬ 
τήτων στον Υφυπουργό Εμπορίου». 

8. Τις διατάξεις του άρθρου 40 του Ν. 849/78, αποφασί¬ 
ζουμε: 

1. Καθορίζουμε το ανώτατο όριο των συνεδριάσεων των με¬ 
λών και του γραμματέα της παραπάνω Ομάδας Εργασίας σε 
δέκα (10) συνεδριάσεις κατά μήνα, με διάρκεια κάθε συνεδρίασης 
όχι μεγαλύτερης των πέντε (5) ωρών, τη δε ωριαία αποζημίωση 
σε εξακόσιες (600) δραχμές, σύμφωνα με τα προβλεπόμενα στο 
άρθρο 8 του Ν. 1810/1988. 

2. Η ισχύς της παρούσας αρχίζει από τις 20.1.1989. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Μαρτίου 1989 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΜΠΟΡΙΟΥ 

ΔΗΜ. ΤΣΟΒΟΛΑΣ Γ. ΔΑΣΚΑΛΑΚΗΣ 


Αριθ. 2025025/5206/0025 (5) 

Παροχή της εγγύησης του Δημοσίου προς το Ταχ. Ταμιευτήριο 

για τη χορήγηση δανείου ποσού δρχ. 41.509.887.910 

στο Ι.Κ.Α. 

Ο ΥΠΟΥΡΓΟΣ ΤΩΙΜ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του άρ¬ 
θρου 8 του Ν. 1266/82. 

2. Τις πράξεις του Διοικητή της Τ.Ε. αριθμ. 1402/12.12.88 
και 1409/19.12.88 με τις οποίες εγκρίνεται ή δανειοδότηση 
του ΙΚΑ μέχρι ποσού δραχμών 29.334.000.000 και 
22.000.000.000 αντίστοιχα, για την πληρωμή τοκοχρεωλυ- 
σίων λήξης 1988 και κάλυψη ταμειακών αναγκών του ίδιου 
έτους. 

3. Την απόφαση του Δ.Σ. του Ταχ. Ταμιευτηρίου της 1924/ 
9.3.89 συνεδρίασής του με την οποία εγκρίνεται η δανειδότηση 
του ΙΚΑ ποσού δρχ. 41.509.887.910 και καθορίζονται οι όροι 
και οι προϋποθέσεις της δανειοδότησης αυτής. 

4. Την απόφαση του ΔΣ του ΙΚΑ 79/16.3.89 με την οποία 
εγκρίνεται η σύναψη του ανωτέρω δανείου και γίνονται αποδεκτοί 
οι τιθέμενοι από το Ταχ. Ταμιευτήριο όροι. 

5. Το έγγραφο του Υπουργείου Υγείας, Πρόνοιας & Κοιν. 
Ασφαλίσεων αριθμ. Φ.18/οικ917/21.3.89 το οποίο μεταξύ των 
άλλων εγκρίνει την προαναφερόμενη δανειοδότηση. 

6. Το έγγραφο του ΙΚΑ αριθμ. Γ23/42/17.3.89 με το οποίο 
ζητεί την εγγύηση του Ελληνικού Δημοσίου για την ανωτέρω δα¬ 
νειοδότηση, αποφασίζουμε: 

Παρέχουμε την εγγύηση του Ελληνικού Δημοσίου στο Ταχ. 
Ταμιευτήριο για τη χορήγηση δανείου προς το Ίδρυμα Κοινωνι¬ 
κών Ασφαλίσεων (ΙΚΑ) ποσού δρχ. σαράντα ενός δισεκατομμυ¬ 
ρίων, πεντακοσίων εννέα εκατομμυρίων, οκτακόσιων ογδόντα 
επτά χιλιάδων, εννιακοσίων δέκα (41.509.887.910) για την 
εξόφληση τοκοχρεωλυσίων λήξης 31.12.88. 

Η χορήγηση και η εξυπηρέτηση του δανείου θα γίνει σύμφωνα 
με τους όρους, που αναφέρονται στις Πράξεις του Διοικητή της 


Τράπεζας της Ελλάδος αριθμ. 1402/12.12.1988 και 1409/ 
19.12.88 και στην απόφαση του ΔΣ του Ταχ. Ταμιευτηρίου της 
1924/9.3.89 συνεδρίασής του. 

Με την απόφαση αυτή αναλαμβάνουμε την υποχρέωση, σε πε¬ 
ρίπτωση καθυστέρησης εξόφλησης ληξιπρόθεσμης δόσης ή μέ¬ 
ρους αυτής, ενδιάμεσων τόκων ή τόκων υπερημερίας του δανείου 
αυτού, να καταβάλουμε στο δανειστή μέσα σε ένα (1) μήνα από τη 
λήξη της εκάστοτε οφειλής τα ποσά που προέρχονται από την 
ανωτέρω αιτία και μετά από προηγούμενη βεβαίωση των ποσών 
αυτών στο οικείο Δημόσιο Ταμείο στο λογ/σμό Νο 555 σύμφωνα 
με τη διάταξη του Π.Δ/τος αριθμ. 839/78 (ΦΕΚ 195/78 τ.Α) 
και τις οδηγίες των εγκυκλίων μας αριθμ. 98384/2945/ 
8.8.79 και 6465/124/16.1.80. 

Το Ταχ. Ταμιευτήριο παρακαλείται να μας στείλει αντίγραφο 
της σύμβασης που θα υπογράψει με το ΙΚΑ, πίνακα τοκοχρεωλυ¬ 
τικής εξόφλησης του εν λόγω δανείου και να μας ενημερώνει για 
την πορεία εξυπηρέτησης του δανείου. 

Το ΙΚΑ παρακαλείται να φροντίζει για την εμπρόθεσμη εξό¬ 
φληση του εν λόγω δανείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Μαρτίου 1989 

Ο ΥΠΟΥΡΓΟΣ 

Δ. ΤΣΟΒΟΛΑΣ 
-♦- 

Αριθ. 2021242/4416/0025 (6) 

Μείωση της εγγύησης του Δημοσίου κατά το ποσό $8.400.000 

που είχε παρασχεθεί με την 112926/3745/22.12.1987 

απόφαση του Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και9/1967 και του άρ¬ 
θρου 8 του Ν. 1266/1982. 

2. Την απόφασή μας αριθ. 112926/3745/22.12.1987, με 
την οποία ορίσθηκε ότι η εγγύηση του Δημοσίου, που παρασχέ¬ 
θηκε με την αρχική απόφασή μας Νο 24930/675/1987 και 
τροποποιήθηκε με την όμοιά της αριθμ.· 40892/1098/1987, 
στην Εμπορική Τράπεζα της Ελλάδος Α.Ε. και υπέρ της «ΕΛΛΗ¬ 
ΝΙΚΗΣ ΒΙΟΜΗΧΑΝΙΑΣ ΟΠΛΩΝ ΑΕ» για ποσό 
$36.297.102,60 να αυξηθεί κατά το ποσό των $11.052.750 
και η εγγύηση του Δημοσίου θα ανέρχεται στο εξής σε 
$47.349.852,60. 

3. Το έγγραφο της ΕΒΟ αριθ. /μξ/530/6.3.1989, με το 
οποίο μας γνωρίζει ότι η εταιρεία δεν θα πραγματοποιήσει τήν ει¬ 
σαγωγή που είναι σχετική με το άνοιγμα ενεγγύου πιστώσεως 
ύψος $8.400.000 με δικαιούχο τον Οίκο ΡΟΚΕΧ Ισπανίας και 
παρακαλεί για την ισόποση μείωση της εγγύησης της αριθ. από¬ 
φασης 112926/3745/22.12.1987, αποφασίζουμε: 

Μειώνουμε την εγγύηση του Δημοσίου, που παρασχέθηκε με 
την απόφασή μας αριθμ. 112926/3745/22.12.1987, κατά το 
ποσό των δολαρίων ΗΠΑ 8.400.000 που αφορά το άνοιγμα 
ενέγγυου (ΙΚΚΕνΟΕΑΒΕΕ), επιβεβαιωμένος (ΟΟΝΓΙΚΜΕϋ) 
και διαιρετής (ΤΚΑΝ3ΕΚΑΒΕΕ ΟΚ ΕΓνίδΙΒΕΕ) πίστωσης, 
ύψους δολλαρίων ($) 8.400.000 με δικαιούχο τον οίκο ΡΟΚΕΧ 
Ισπανίας καί διάρκειας 24 μηνών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Μαρτίου 1989 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 30510 (7) 

Χρηματοδότηση από τον ΟΑΕΔ των Δήμων Καβάλας και Χάλ¬ 
κης για την εκτέλεση κοινωφελών έργων προς απασχόληση 
ανέργων. 

ΟΙ ΥΠΟΥΡΓΟΙ 

ΕΘΙΜΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «Για την πα¬ 
ροχή κινήτρων ενίσχυσης της οικονομικής και περιφερειακής 
ανάπτυξης της χώρας και τροποποίηση συναφών διατάξεων». 

2. Την αριθμ. 32309/10.10.88 κοινή απόφαση των Υπουρ¬ 
γών Εθνικής Οικονομίας και Εργασίας «Έγκριση διάθεσης πο¬ 
σού 650.000.000 δρχ. από κεφάλαια του ΟΑΕΔ για την εκτέ¬ 
λεση κοινωφελών έργων». 

3. Το αριθμ. 107387/8.3.89 έγγραφο του ΟΑΕΔ με το οποίο 
μας υπέβαλε απόσπασμα πρακτικού της υπ’ αριθμ. 11/7.3.89 
συνεδρίασης του Διοικητικού Συμβουλίου του, κατά την οποία 
αποφασίστηκε η υποβολή πρότασης για χρηματοδότηση εκ μέ¬ 
ρους του ΟΑΕΔ των Δήμων Καβάλας και Χάλκης με τα ποσά 
των 24.000.000 δρχ. και 765.000 δρχ. αντίστοιχα, με τη 
μορφή συνεισφοράς προς απασχόληση ανέργων, αποφασί¬ 
ζουμε: 

Εγκρίνουμε τη χορήγηση των παρακάτω ποσών στους αντί¬ 
στοιχους φορείς, με τη μορφή συνεισφοράς για την εκτέλεση κοι¬ 
νωφελών έργων προς απασχόληση ανέργων: 

1. Δήμο Καβάλας: ποσό είκοσι τεσσάρων εκατομμυρίων 
(24.000.000) δρχ. προς απασχόληση εκατόν τριάντα επτά 
(137) ανέργων. 

Περιγραφή έργων: 

Κατασκευή Δημοτικών οδών Α’ 

Κατασκευή Δημοτικών οδών Β' 

Διαμορφώσεις και πλακοστρώσεις πεζοδρομίων σέ διάφορους 
δρόμους της πόλης Καβάλας. 

Για την εκτέλεση των παραπάνω έργων θ’ απαιτηθεί το ποσό 
των εκατόν τριάντα πέντε εκατομμυρίων (135.000.000) και θα 
πραγματοποιηθούν συνολικά δέκα τέσσερις χιλιάδες (14.000) 
ημερομίσθια. 

2. Δήμο Χάλκης: ποσό επτακοσίων εξήντα πέντε χιλιάδων 
(765.000) δρχ. προς απασχόληση δέκα πέντε (15) ανέργων. 

Περιγραφή έργου 
Κατασκευή γηπέδου μπάσκετ 

Για την εκτέλεση του παραπάνω έργου θ’ απαιτηθεί το ποσό 
του ενός εκατομμυρίου επτακοσίων τριάντα χιλιάδων 
(1.730.000) δρχ. και θα πραγματοποιηθούν συνολικά τετρακό¬ 
σια πενήντα (450) ημερομίσθια. 

Η χρηματοδότηση αυτή θα δοθεί στους παραπάνω φορείς, με 
τους όρους και προϋποθέσεις που ορίζει η υπ’ αριθμ. 32733/ 
22.12.88 (ΦΕΚ 951/30.12.88) κοινή απόφαση των Υπουρ¬ 
γών Εθνικής Οικονομίας και Εργασίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Μαρτίου 1989 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

ΠΑΝΑΓΙΩΤΗΣ ΡΟΥΜΕΛΙΩΤΗΣ Γ. ΓΕΝΝΗΜΑΤΑΣ 

Αριθ. 30581 (8) 

Χρηματοδότηση από τον ΟΑΕΔ της ΕΥΔΑΠ, του ΤΟΕΒ Βρα- 
χιάς Θεσσαλονίκης και του Δήμου Αιγάλεω, για την εκτέλεση 
κοινωφελών έργων προς απασχόληση ανέργων. · 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «Για την πα¬ 
ροχή κινήτρων ενίσχυσης της οικονομικής και περιφερειακής 


ανάπτυξης της χώρας και τροποποίηση συναφών διατάξεων». 

2. Την αριθμ. 32309/10.10.88 κοινή απόφαση των.Υπουρ¬ 
γών Εθνικής Οικονομίας και Εργασίας «Έγκριση διάθεσης πο¬ 
σού 650.000.000 δρχ. από κεφάλαια του ΟΑΕΔ για την εκτέ¬ 
λεση κοινωφελών έργων». 

3. Το αριθμ. 108437/16.3.89 έγγραφο του ΟΑΕΔ με το 
οποίο μας υπέβαλε απόσπασμα πρακτικού της υπ’ αριθμ. 13/ 
14.3.89 συνεδρίασης του Διοικητικού Συμβουλίου του, κατά την 
οποία αποφασίστην - η υποβολή πρότασης για χρηματοδότηση εκ 
μέρους του ΟΑΕΔ ης ΕΥΔΑΠ, του ΤΟΕΒ Βραχιάς Θεσσαλονί¬ 
κης και του Δήμου Αιγάλεω με τα ποσά των 15.700.000 δρχ., 
4.900.000 δρχ. και 2.850.000 δρχ. αντίστοιχα, με τη μορφή 
συνεισφοράς προς απασχόληση ανέργων, αποφασίζουμε: 

Εγκρίνουμε τη χορήγηση των παρακάτω ποσών με τη μορφή 
συνεισφοράς, στους αντίστοιχους φορείς, για την εκτέλεση κοινω¬ 
φελών έργων προς απασχόληση ανέργων: 

1. ΕΥΔΑΠ: ποσό δεκαπέντε εκατομμυρίων επτακοσίων χιλιά¬ 
δων (15.700.000) δρχ. προς απασχόληση εξήντα οκτώ (68) 
ανέργων. 

Περιγραφή έργων: 

- Επισκευή διαρροών δικτύου ύδρευσης σ’ όλες τις περιοχές 
των τομέων έργων Ύδρευσης αρμοδιότητας ΕΥΔΑΠ στο Λεκα¬ 
νοπέδιο Αττικής. 

- Εγκατάσταση πλωτών αντλητικών συγκροτημάτων στη Λί¬ 
μνη Υλικής του Ν. Βοιωτίας για την εξασφάλιση παροχής ύδα- 
τος. 

Για την εκτέλεση των παραπάνω έργων θ’ απαιτηθεί το ποσό 
των πενήντα εκατομμυρίων (50.000.000) δρχ. και θα πραγμα¬ 
τοποιηθούν συνολικά εννέα χιλιάδες διακόσια είκοσι πέντε 
(9.225) ημερομίσθια. 

2. Τ.Ο.Ε.Β. Βραχιάς: ποσό τεσσάρων εκατομμυρίων εννιακο- 
σίων χιλιάδων (4.900.000) δρχ. προς απασχόληση είκοσι ενός 
(21) ανέργων. 

Περιγραφή έργων: 

Συντήρηση αρδευτικού δικτύου Βραχιάς. 

Για την εκτέλεση του παραπάνω έργου θ’ απαιτηθεί το ποσό 
των δέκα οκτώ εκατομμυρίων (18.Ο0Ο.ΟΟΟ) δρχ. και θα πραγ¬ 
ματοποιηθούν συνολικά δύο χιλιάδες οκτακόσια ογδόντα πέντε 
(2.885) ημερομίσθια. 

3. Δήμο Αιγάλεω: ποσό δύο εκατομμυρίων οκτακόσιων πενή¬ 
ντα χιλιάδων (2.850.000) δρχ. προς απασχόληση είκοσι ενός 
(21) ανέργων. 

Περιγραφή έργων: 

- Διαμόρφωση πεζοδρόμων οδού Ναυπάκτου. 

- Διαμόρφωση πεζοδρόμων και κατασκευή παρειχιών οδού 
Ναυπάκτου (από Αθ. Διάκου έως Κοραή) και καθέτων (από Γρ. 
Κυδωνιών έως Δωδεκανήσου) Θράκης, Μ. Ασίας και Μακεδο¬ 
νίας. 

Για την. εκτέλεση των παραπάνω έργων, θ’ απαιτηθεί το ποσό 
των δώδεκα εκατομμυρίων (12.000.000) δρχ. και θα πραγμα¬ 
τοποιηθούν συνολικά χίλια εξακόσια εβδομήντα δύο (1.672) ημε¬ 
ρομίσθια. 

Η χρηματοδότηση αυτή θα δοθεί στους παραπάνω φορείς με 
τους όρους και προϋποθέσεις που ορίζει η υπ’ αριθ. 32733/ 
22.12.88 κοινή απόφαση των Υπουργών Εθνικής Οικονομίας 
και Εργασίας (ΦΕΚ 951/Β/30.12.88). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Μαρτίου 1989 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

ΠΑΝΑΓΙΩΤΗΣ ΡΟΥΜΕΛΙΩΤΗΣ Γ. ΓΕΝΝΗΜΑΤΑΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Λρίθ. 30628 (9) 

Χρηματοδότηση από τον ΟΑΕΔ των ΤΟΕΒ Κλειδιού Ημαθίας, 

Ταυρωπού Καρδίτσας, Αραπίτσης Ναούσης, Ζερβοχωρίου 

Ναούσης, του ΓΟΕΒ Λεκάνης Ιωαννίνων και της ΔΕΤΑ Χα¬ 
νιών για την εκτέλεση έργων προς απασχόληση ανέργων. 

ΟΙ ΥΠΟΥΡΓΟΙ 

ΕΘΙΜΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «Για την πα¬ 
ροχή κινήτρων ενίσχυσης της οικονομικής και περιφερειακής 
ανάπτυξης της χώρας και τροποποίηση συναφών διατάξεων». 

2. Την αριθ. 32309/10.10.88 κοινή απόφαση των Υπουρ¬ 
γών Εθνικής Οικονομίας και Εργασίας «Έγκριση διάθεσης πο¬ 
σού 650.000.000 δρχ. από κεφάλαια του ΟΑΕΔ για την εκτέ¬ 
λεση κοινωφελών έργων». 

3. Το αριθ. 109197/21.3.89 έγγραφο του ΟΑΕΔ με το 
οποίο μας υπέβαλε απόσπασμα πρακτικού της υπ’ αριθ. 9/ 
28.2.89 συνεδρίασης του Διοικητικού Συμβουλίου του, κατά την 
οποία αποφασίστηκε η υποβολή πρότασης για χρηματοδότηση εκ 
μέρους του ΟΑΕΔ των ΤΟΕΒ Κλειδιού Ημαθίας, Ταυρωπού 
Καρδίτσας, Αραπίτσης Ναούσης, Ζερβοχωρίου Ναούσης, του 
ΓΟΕΒ Λεκάνης Ιωαννίνων και της ΔΕΤΑ Χανιών μετά ποσά 
των 510.000 δρχ., 1.860.000 δρχ., 7.540.000 δρχ., 
4.675.000 δρχ., 4.100.000 δρχ. και 58.550.000 δρχ. αντί¬ 
στοιχα, με τη μορφή συνεισφοράς για την εκτέλεση κοινωφελών 
έργων προς απασχόληση ανέργων, αποφασίζουμε: 

Εγκρίνουμε τη χορήγηση των παρακάτω ποσών με τη μορφή 
συνεισφοράς στους αντίστοιχους φορείς, για την εκτέλεση κοινω¬ 
φελών έργων, προς απασχόληση ανέργων: 

1. ΤΟΕΒ Κλειδιού Ημαθίας: ποσό πεντακοσίων δέκα χιλιά¬ 
δων (510.000) δρχ. προς απασχόληση δέκα (10) ανέργων. 

Περιγραφή έργου: 

- Συντήρηση και λειτουργία αρδευτικού δικτύου. 

Για την εκτέλεση του παραπάνω έργου θ’ απαιτηθεί το ποσό 
του ενός εκατομμυρίου πενήντα χιλιάδων (1.050.000) δρχ. και 
θα πραγματοποιηθούν συνολικά τριακόσια (300) ημερομίσθια. 

2. ΤΟΕΒ Ταυρωπού Καρδίτσας: ποσό ενός εκατομμυρίου 
οκτακόσιων εξήντα χιλιάδων (1.860.000) δρχ. προς απασχό¬ 
ληση εκατό (100) ανέργων. 

Περιγραφή έργου: 

- Συντήρηση αρδευτικού δικτύου Ταυρωπού. 

Για την εκτέλεση του παραπάνω έργου θ’ απαιτηθεί το ποσό 
των οκτώ εκατομμυρίων διακοσίων εβδομήντα πέντε χιλιάδων 
(8.275.000) δρχ. και θα πραγματοποιηθούν συνολικά χίλια εν- 
νενήντα τέσσερα (1.094) ημερομίσθια. 

3. ΤΟΕΒ Αραπίτσης Ναούσης: ποσό επτά εκατομμυρίων πε¬ 
ντακοσίων σαράντα χιλιάδων (7.540.000) δρχ. προς απασχό¬ 
ληση εκατόν ογδόντα (180) ανέργων. 

Περιγραφή έργου: 

- Συντήρηση αρδευτικού δικτύου. 

Για την εκτέλεση του παραπάνω έργου θ’ απαιτηθεί το ποσό 
των δέκα πέντε εκατομμυρίων πεντακοσίων είκοσι δύο χιλιάδων 
πεντακοσίων δρχ. (15.522.500) και θα πραγματοποιηθούν συ¬ 
νολικά τέσσερις χιλιάδες τετρακόσια τριάντα πέντε (4.435) ημε¬ 
ρομίσθια. 

4. ΤΟΕΒ Ζερβοχωρίου Ναούσης: ποσό τεσσάρων εκατομμυ¬ 
ρίων εξακοσίων εβδομήντα πέντε χιλιάδων (4.675.000) δρχ. 
προς απασχόληση εκατόν πενήντα (150) ανέργων. 

Περιγραφή έργου: 

- Συντήρηση αρδευτικού δικτύου. 

Για την εκτέλεση του παραπάνω έργου, θ’ απαιτηθεί το ποσό 
των έντεκα εκατομμυρίων (11.000.000) δρχ. και θα πραγματο¬ 
ποιηθούν συνολικά δύο χιλιάδες επτακόσια πενήντα (2.750) ημε¬ 
ρομίσθια. 

5. ΓΟΕΒ Λεκάνης Ιωαννίνων: ποσό τεσσάρων εκατομμυρίων 
εκατό χιλιάδων (4.100.000) δρχ. προς απασχόληση είκοσι τεσ¬ 
σάρων (24) ανέργων. 

Περιγραφή έργου: 


- Λειτουργία και συντήρηση αντιλιοστασίων και προσαγωγού 
δικτύου δικαιοδοσίας ΓΟΕΒ Λεκάνης Ιωαννίνων. 

Για την εκτέλεση του παραπάνω έργου θ’ απαιτηθεί το ποσό 
των οκτώ εκατομμυρίων διακοσίων εξήντα χιλιάδων 
(8.260.000) δρχ. και θα πραγματοποιηθούν συνολικά δύο χιλιά¬ 
δες τετρακόσια δέκα (2.410) ημερομίσθια. 

6. ΔΕΤΑ Χανιών: ποσό πενήντα οκτώ εκατομμυρίων πεντα¬ 
κοσίων πενήντα χιλιάδων (58.550.000) δρχ. προς απασχόληση 
εκατόν είκοσι τριών (123) ανέργων. 

Περιγραφή έργων: 

- Βελτίωση και συντήρηση δικτύων αποχέτευσης και ύδρευ¬ 
σης πόλεως Χανιών. 

- Διαμόρφωση - ανακαίνιση και βελτίωση κοινοχρήστων χώ¬ 
ρων, δημιουργία νέων. Για την εκτέλεση των παραπάνω έργων θ’ 
απαιτηθεί το ποσό των 154.550.000 δρχ. και θα πραγματοποι¬ 
ηθούν συνολικά 34.440 ημερομίσθια. 

Η χρηματοδότηση αυτή θα δοθεί στους παραπάνω φορείς με 
τους όρους και προϋποθέσεις που ορίζει η υπ’ αριθ. 32733/ 
22.12.88 κοινή απόφαση των υπουργών Εθνικής Οικονομίας 
και Εργασίας (ΦΕΚ 951/τ.Β'/30.12.88). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Μαρτίου 1989 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΕΡΓΑΣΙΑΣ 

Π. ΡΟΥΜΕΛΙΩΤΗΣ ΓΙΩΡΓΟΣ ΓΕΝΝΗΜΑΤΑΣ 

-♦- 

Αριθ. 12880 (10) 

Δημοσίευση στην Εφημερίδα της Κυβέρνησης της από 1.3.89 
Σ.Σ.Ε. του κλάδου αμμοβολών - χρωματισμών - καθαρισμών 
και λοιπών συναφών επαγγελμάτων για εργασίες που γίνονται 
στα πλοία και βιομηχανικές εγκαταστάσεις, πλωτά και μη 
μέσα είτε αυτά βρίσκονται στη θάλασσα είτε στην ξηρά. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και 
συμπληρώθηκε από το Ν.Δ. 3755/57, 186/69, 1198/72 και 
73/74. 

2. Την αριθ. 98130/21.11.88 απόφαση του Πρωθυπουργού 
και του Υπουργού Εργασίας «Ανάθεση αρμοδιοτήτων Υπουργού 
Εργασίας στον Υφυπουργό Εργασίας», αποφασίζουμε: 

Να δημοσιευθεί στην Εφημερίδα της Κυβερνήσεως η πιο πάνω 
ΣΣΕ, η οποία μας κατατέθηκε την 14.3.89 και συντάχθηκε το 
υπ’ αριθ. 32/89 πρακτικό καταθέσεως, της οποίας το περιεχό¬ 
μενο έχει ως εξής: 


ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 

Μεταξύ των Εργαζομένων και Επιχειρήσεων του κλάδου ΑΜ¬ 
ΜΟΒΟΛΩΝ - ΧΡΩΜΑΤΙΣΜΩΝ - ΚΑΘΑΡΙΣΜΩΝ ΚΑΙ ΛΟΙ¬ 
ΠΩΝ ΣΥΝΑΦΩΝ ΕΠΑΓΓΕΛΜΑΤΩΝ, για εργασίες που γίνο¬ 
νται σε πλοία και βιομηχανικές εγκαταστάσεις, πλωτά και μη 
μέσα, είτε αυτά βρίσκονται στη Θάλασσα, είτε στην Ξηρά. 

Σήμερα 9η Μαρτίου 1989 στο Εργατοϋπαλληλικό Κέντρο 
Πειραιά, οι υπογεγραμμένοι: 

1) ΣΤΟΛΤΙΔΗΣ ΘΕΟΔΩΡΟΣ, Πρόεδρος και ΜΕΤΟΣ 
ΕΥΑΓΓΕΛΟΣ, Γενικός Γραμματέας, που εκπροσωπούν Νόμιμα 
το Σωματείο Εργαζομένων, με την ονομασία «ΕΝΩΣΗ ΑΜΜΟ- 
ΒΟΛΙΣΤΩΝ ΚΑΘΑΡΙΣΤΩΝ Κ.ΛΠ. ΑΘΗΝΩΝ - ΠΕΙΡΑΙΩΣ - 
ΝΗΣΩΝ» και αφ’ ετέρου. 

2) ΠΑΠΑΔΟΠΟΥΛΟΣ ΓΕΩΡΓΙΟΣ, Πρόεδρος και ΠΙΚΟΥ- 
ΛΗΣ ΜΙΧΑΗΛ, Γεν. Γραμματέας που εκπροσωπούν Νόμιμα 
την «ΕΝΩΣΗ ΕΡΓΟΛΗΠΤΩΝ ΑΜΜΟΒΟΛΩΝ - ΧΡΩΜΑΤΙ¬ 
ΣΜΩΝ - ΚΑΘΑΡΙΣΜΩΝ ΑΤΤΙΚΗΣ» όλοι Νόμιμα εξουσιοδοτη- 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


μένοι για την υπογραφή της παρούσας Συλλογικής Σύμβασης 
Εργασίας, συνομολόγησαν τα εξής: 

ΚΕΦΑΛΑΙΟ α 

Στον κλάδο τών επιχειρήσεων απασχολούνται οι παρακάτω ει¬ 
δικότητες εργαζομένων: 

,1. Βοηθοί διαφόρων ειδικοτήτων 

2. Τεχνίτες Αμμοβολιστές 

3. Τεχνίτες Υδροβολιστές 

4. Τεχνίτες Χρωματιστές (Βαφείς) 

6. Τεχνίτες Χειριστές δοχείων πίεσης (αμμουδιεριστές) 

7. Τεχνίτες Καθαριστές 

1. ΒΟΗΘΟΙ ΔΙΑΦΟΡΩΝ ΕΙΔΙΚΟΤΗΤΩΝ 

Θεωρούνται νέοι από 18 χρονών και πάνω, οι οποίοι απασχο¬ 
λούνται σε μία από τις παραπάνω ειδικότητες, με σκοπό την ειδί¬ 
κευσή τους. Παράλληλα κάνουν παραγωγική δουλειά, δηλαδή 
ξέρουν να γεμίζουν αμμοδόχους αμμοβολής, να εκκινούν και 
παύουν αυτές, να αναδεύουν χρώματα και να τοποθετούν αυτά 
στις συσκευές βαφής για χρήση, να βάφουν με ρολά ή πινέλα, να 
μετακινούν μικροβάρη, να κάνουν βασικούς κόμπους με ναυτικά 
σχοινιά, να καθαρίζουν και ασφαλίζουν τα αντικείμενα που θα 
χρησιμοποιηθούν στην εργασία, να βοηθούν τους τεχνίτες που 
ακολουθούν, να γνωρίζουν το όνομα και τη χρήση των εργαλείων 
χεριού και των διαφόρων υλικών και εξαρτημάτων (ακροσωλίνια 
αμμοβολής, αμμοδόχοι, σφυριά, ξύστρες, ελαστικά αμμοβολής 
αέρος κ.ά.). 

2. ΤΕΧΝΙΤΕΣ ΑΜΜΟΒΟΛΙΣΤΕΣ 

Οι τεχνίτες αμμοβολιστές πρέπει να έχουν οπωσδήποτε 6 χρό¬ 
νια προϋπηρεσία σαν βοηθοί. (Εκτός αυτών που σήμερα χρησιμο¬ 
ποιούνται σαν τεχνίτες) να είναι ικανοί να εκτελούν την εργασία 
αμμοβολής σε οποιοδήποτε σημείο του έργου. (Μαδέρια - ικριώ¬ 
ματα - κλειστοί - ανοιχτοί χώροι), να γνωρίζουν τις ποιότητες 
των αμμοβολών, να γνωρίζουν τη χρήση όλων των εργαλείων 
χεριού και μηχανικών εργαλείων, να φροντίζουν για την περισυλ¬ 
λογή και ασφάλεια των χρησιμοποιουμένων από αυτούς εργα¬ 
λείων μετά το τέλος της εργασίας, να γνωρίζουν τα βασικά μέτρα 
προστασίας και υγιεινής της ειδικότητάς τους. 

3. ΤΕΧΝΙΤΕΣ ΥΔΡΟΒΟΛΙΣΤΕΣ 

Οι τεχνίτες υδροβολιστές πρέπει να έχουν οπωσδήποτε 6 χρό¬ 
νια προϋπηρεσία σαν βοηθοί (εκτός αυτών που σήμερα χρησιμο¬ 
ποιούνται σαν τεχνίτες) να είναι ικανοί να εκτελούν την εργασία 
υδροβολής σε οποιοδήποτε σημείο του έργου (Μαδέρια - Ικριώ¬ 
ματα - Κλειστοί - Ανοιχτοί χώροι), να γνωρίζουν τη χρήση όλων 
των εργαλείων χεριού και μηχανικών εργαλείων, να φροντίζουν 
για την περισυλλογή και ασφάλεια των χρησιμοποιουμένων από 
αυτούς εργαλείων, μετά το τέλος της εργασίας, να γνωρίζουν τα 
βασικά μέτρα προστασίας και υγιεινής της ειδικότητάς τους. 

4. ΤΕΧΝΙΤΕΣ ΧΡΩΜΑΤΙΣΤΕΣ 

Οι τεχνίτες χρωματιστές (Βαφείς) πρέπει να έχουν οπωσδή¬ 
ποτε 6 χρόνια προϋπηρεσία σαν βοηθοί. (Εκτός αυτών που σή¬ 
μερα χρησιμοποιούνται σαν τεχνίτες). Να είναι ικανοί να εκτελούν 
την εργασία χρωματισμού (Βαφής), είτε με συσκευές αυτόματης 
βαφής (ΑΙΚΕΕ8) είτε με ρολά, είτε με πινέλα, σε οποιοδήποτε ση¬ 
μείο του έργου (μαδέρια - ικριώματα - κλειστοί - ανοιχτοί χώροι). 
Να γνωρίζουν τον τρόπο ανάδευσης των χρωμάτων, να γνωρί¬ 
ζουν πότε μία επιφάνεια είναι κατάλληλη για βαφή (απαλλαγ¬ 
μένη από ξένα σώματα), να γνωρίζουν τη χρήση όλων των εργα¬ 
λείων χεριού και μηχανικών εργαλείων, να φροντίζουν για την 
περισυλλογή και ασφάλεια των χρησιμοποιουμένων από αυτούς 
εργαλείων, μετά το τέλος της εργασίας, να γνωρίζουν τα βασικά 
μέτρα προστασίας και υγιεινής της ειδικότητάς τους. 

5. ΤΕΧΝΙΤΕΣ ΧΕΙΡΙΣΤΕΣ ΔΟΧΕΙΩΝ ΠΙΕΣΗΣ (ΑΜΜΟΥ- 
ΔΙΕΡΙΣΤΕΣ) 

Οι τεχνίτες χειριστές δοχείων πίεσης (αμμουδιεριστές) πρέπει 
να έχουν οπωσδήποτε τρία χρόνια προϋπηρεσία σαν βοηθοί 
(εκτός αυτών που χρησιμοποιούνται σήμερα σαν τεχνίτες). Να εί¬ 
ναι ικανοί να εκκινούν και παύουν τις συσκευές αμμοδόχου. Να 
γνωρίζουν και συναρμολογούν όλο το κύκλωμα σύνδεσης ελαστι¬ 


κών αμμοβολής. Να γνωρίζουν τα βασικά όργανα ένδειξης και 
λειτουργίας των χρησιμοποιουμένων στην αμμοβολή εργαλείων 
χεριού και μηχανικών εργαλείων, να φροντίζουν για την περισυλ¬ 
λογή και ασφάλεια των χρησιμοποιουμένων από αυτούς εργα¬ 
λείων, μετά το τέλος της εργασίας, να γνωρίζουν τα βασικά μέ¬ 
τρα προστασίας και υγιεινής της ειδικότητάς τους. 

6. ΤΕΧΝΙΤΕΣ ΚΑΘΑΡΙΣΤΕΣ 

Οι τεχνίτες καθαριστές πρέπει να έχουν οπωσδήποτε 3 χρόνια 
προϋπηρεσία σαν βοηθοί (εκτός αυτών που σήμερα χρησιμο¬ 
ποιούνται σαν τεχνίτες). Να είναι ικανοί να εκτελούν εργασία κα¬ 
θαρισμού με εργαλεία χειρός ή μηχανικά σε οποιοδήποτε σημείο 
του έργου (Μαδέρια - ικριώματα - κλειστοί - ανοιχτοί χώροι). Να 
γνωρίζουν τη χρήση όλων των εργαλείων χεριού και μηχανικών 
εργαλείων, να φροντίζουν για την περισυλλογή και ασφάλεια των 
χρησιμοποιουμένων από αυτούς εργαλείων, μετά το τέλος της ερ¬ 
γασίας, να γνωρίζουν τα βασικά μέτρα προστασίας και υγιεινής 
της ειδικότητάς τους. 

7. ΤΕΧΝΙΤΕΣ ΜΑΤΣΑΚΟΝΙΣΤΕΣ 

ΟΙ τεχνίτες ματσακονιστές πρέπει να έχουν οπωσδήποτε 3 
χρόνια προϋπηρεσία σαν βοηθοί (εκτός αυτών που σήμερα χρησι¬ 
μοποιούνται σαν τεχνίτες). Να είναι ικανοί να εκτελούν εργασία 
ματσακονισμού με εργαλεία χειρός ή μηχανικά εργαλεία σε 
οποιοδήποτε σημείο του έργου (Μαδέρια - ικριώματα - κλειστοί - 
ανοιχτοί χώροι). Να γνωρίζουν τη χρήση όλων των εργαλείων 
χεριού και μηχανικών εργαλείων, να φροντίζουν για την περισυλ¬ 
λογή και ασφάλεια των χρησιμοποιουμένων από αυτούς εργα¬ 
λείων, μετά τό τέλος της εργασίας, να γνωρίζουν τα βασικά μέ¬ 
τρα προστασίας και υγιεινής, της ειδικότητάς τους. 

ΣΗΜΕΙΩΣΗ: Σαν προϋπηρεσία θα αναγνωρίζεται ο καθοριζό¬ 
μενος χρόνος για κάθε ειδικότητα ανεξάρτητα αριθμού ημερών 
απασχόλησης. 

ΚΕΦΑΛΑΙΟ Β 

Με την παρούσα Συλλογική Σύμβαση Εργασίας, καθορίζονται 
τα κατώτατα όρια των βασικών ημερομισθίων, τα επιδόματα, οι 
συνθήκες εργασίας και τα θεσμικά δικαιώματα που αφορούν τους 
εργαζόμενους στους κλάδους των επιχειρήσεων, η εργασία των 
οποίων έχει ιδιάζοντα επαγγελματικό χαρακτήρα. 

1. ΒΑΣΙΚΑ ΗΜΕΡΟΜΙΣΘΙΑ 

Α. Για τους έκτακτα εργαζόμενους του κλάδου: 

- ΒΟΗΘΟΙ ΔΙΑΦΟΡΩΝ ΕΙΔΙΚΟΤΗΤΩΝ ΔΡΧ. 4.500 Μι¬ 
κτά 

- ΤΕΧΝΙΤΕΣ ΑΜΜΟΒΟΛΙΣΤΕΣ ΔΡΧ. 6.300 Μικτά 

- ΤΕΧΝΙΤΕΣ ΥΔΡΟΒΟΛΙΣΤΕΣ ΔΡΧ. 6.300 Μικτά 

- ΤΕΧΝΙΤΕΣ ΧΡΩΜΑΤΙΣΤΕΣ (Βαφείς) ΔΡΧ. 6.300 Μικτά 

- ΤΕΧΝΙΤΕΣ ΧΕΙΡΙΣΤΕΣ ΔΟΧΕΙΩΝ ΠΙΕΣΗΣ ΔΡΧ. 
5.250 Μικτά 

- ΤΕΧΝΙΤΕΣ ΜΑΤΣΑΚΟΝΙΣΤΕΣ ΔΡΧ. 5.250 Μικτά 

- ΤΕΧΝΙΤΕΣ ΚΑΘΑΡΙΣΤΕΣ ΔΡΧ. 5.250 Μικτά 

Β. Στα παραπάνω βασικά ημερομίσθια συμπεριλαμβάνονται 
τα επιδόματα τριετιών, οικογενειακών βαρών (10%) και ανθυ¬ 
γιεινό 12%) 

Γ. Σε όλους τους εργαζόμενους των παραπάνω ειδικοτήτων, 
όταν εργάζονται σε κλειστούς χώρους, θα καταβάλλεται επίδομα 
10%, λόγω ιδιαιτέρων συνθηκών εργασίας (εκτός αμπαριών). 

Δ. Για τους εργαζόμενους μόνιμους του κλάδου: 

- ΒΟΗΘΟΙ ΔΙΑΦΟΡΩΝ ΕΙΔΙΚΟΤΗΤΩΝ ΔΡΧ. 3.000 Μι¬ 
κτά 

- ΤΕΧΝΙΤΕΣ ΑΜΜΟΒΟΛΙΣΤΕΣ ΔΡΧ. 4.000 Μικτά 

- ΤΕΧΝΙΤΕΣ ΥΔΡΟΒΟΛΙΣΤΕΣ ΔΡΧ. 4.000 Μικτά 

- ΤΕΧΝΙΤΕΣ ΧΡΩΜΑΤΙΣΤΕΣ (Βαφείς) ΔΡΧ. 4.000 Μικτά 

- ΤΕΧΝΙΤΕΣ ΧΕΙΡΙΣΤΕΣ ΔΟΧΕΙΩΝ ΠΙΕΣΗΣ ΔΡΧ. 
3.800 Μικτά 

- ΤΕΧΝΙΤΕΣ ΜΑΤΣΑΚΟΝΙΣΤΕΣ ΔΡΧ. 3.800 Μικτά 

- ΤΕΧΝΙΤΕΣ ΚΑΘΑΡΙΣΤΕΣ ΔΡΧ. 3.800 Μικτά 

Ε. Σε όλα τα παραπάνω ημερομίσθια των εργαζομένων με 
σύμβαση αορίστου χρόνου, καταβάλλεται το επίδομα ανθυγιεινής 
εργασίας 12%, και το επίδομα συζύγου 10%. Επίσης, καταβάλ- 

λεται προσαύξηση 10% στους απασχολούμενους σε κλειστούς 
χώρους, λόγω ιδιαίτερων συνθηκών εργασίας και στους αναρρι- 
χώμενους σε ύψη (σκαλωσιές, σκάλες κ.λπ.). 

ΣΤ. Στους εργαζόμενους με σύμβαση αορίστου χρόνου, οι τριε¬ 
τίες καταβάλλονται όπως ορίζεται από την Σ.Σ. Σιδηροβιομηχα¬ 
νίας ή από ειδικές διμερείς συμφωνίες. 

2. ΕΠΙΔΟΜΑΤΑ: Τα παραπάνω βασικά ημερομίσθια προσαυ¬ 
ξάνονται με το επίδομα επίβλεψης για: 

α) Για τους υπεργοδηγούς 10% 

β) Τους εργοδηγούς 15%. 

3. ΩΡΑΡΙΟ ΕΡΓΑΣΙΑΣ 

Όσοι απασχολούνται σε πλοία, δεξαμενές, εργοτάξια, βιομη¬ 
χανικές εγκαταστάσεις, τα λοιπά πλωτά και μη μέσα, έχουν ωρά-' 
ριο το υπάρχον διαμορφωμένο ωράριο στη Ναυπηγοεπισκευα- 
στική Ζώνη σε πενθήμερη εβδομάδα εργασίας. 

4. ΤΠΕΡΩΡΙΑΚΗ ΕΡΓΑΣΙΑ 

α) Οι απασχολούμενοι πέρα του καθημερινού συμβατικού 
ωραρίου και οι απασχολούμενοι τα Σαββατοκύριακα ή αργίες, 
αμοίβονται υπερωριακά από την πρώτη ώρα. 

β) Οι απασχολούμενοι σε νυχτερινή βάρδια, θα αμοίβονται με 
ένα (1) επιπλέον ημερομίσθιο, ως επίδομα νυχτερινής εργασίας. 

5. ΠΑΡΟΧΕΣ ΣΕ ΕΙΔΟΣ 

Οι εργοδότες υποχρεούνται να χορηγούν σε όλους τους εργα¬ 
ζόμενους (μόνιμους και έκτακτους, Τεχνίτες και Βοηθούς) τα πα¬ 
ρακάτω είδη: 

- Ένα κράνος 

- Ένα ζευγάρι γάντια 

- Μια φόρμα εργασίας 

- Ένα ζευγάρι αντιολισθητικά υποδήματα 

- Ένα μπουκάλι γάλα την ημέρα (Νωπό ή συμπυκνω¬ 
μένο). 

Ειδικά για τους καθαριστές και βαφείς θα χορηγείται έξτρα 
φόρμα εργασίας (για λάδια και βάψιμο), στους δε αμμοβολιστές 
και βαφείς θα παρέχεται προστατευτική κουκούλα για την προ¬ 
στασία του κεφαλιού. 

Τα παραπάνω είδη χορηγούνται για τη χρήση τους στην εργα¬ 
σία, ανήκουν κατά κυριότητα στην επιχείρηση και αντικαθίστα¬ 
νται μόλις φθαρούν, εκτός της φόρμας εργασίας που πρέπει να 
αντικαθίσταται κάθε 75 πραγματοποιηθέντα ημερομίσθια και 
των αντιολισθητικών υποδημάτων που πρέπει να αντικαθίστα¬ 
νται κάθε 150 πραγματοποιηθέντα ημερομίσθια. 

6. ΜΕΤΡΑ ΥΓΙΕΙΝΗΣ ΚΑΙ ΑΣΦΑΛΕΙΑΣ 

Όλες οι επιχειρήσεις υποχρεούνται να εφαρμόζουν τους κανο¬ 
νισμούς περί μέτρων υγιεινής και ασφάλειας της εργασίας, σύμ¬ 
φωνα με τις διατάξεις των Π.Δ. 190/84 και Ν. 1568/84, τις 
διατάξεις του Κανονισμού 159/88 του Υπουργείου Εμπορικής 
Ναυτιλίας, καθώς και των σε εκτέλεση εκδοθέντων και αυτών 
που θα εκδοθούν Π.Δ., αποφάσεων κ.λπ. 

7. ΑΡΓΙΕΣ 

Οι μέρες των επισήμων αργιών, καθορίζονται με νόμο και ανα- 
φέρονται τόσο στην Ε.Σ.Σ.Ε, όσο και στη σύμβαση της Σιδηρο¬ 
βιομηχανίας και είναι οι παρακάτω: 25η Μαρτίου, Δευτέρα του 
Πάσχα, 1η Μαΐου, 15η Αυγούστου, 28η Οκτωβρίου, 25η Δε¬ 
κεμβρίου. Όσοι εργάζονται ΠΡΙΝ και ΜΕΤΑ την καθιερωμένη 
αργία, θα παίρνουν ολόκληρο το ημερομίσθιο της αργίας. Εάν 
όμως εργαστούν και την ημέρα αυτής, τότε θα παίρνουν το διπλό 
ημερομίσθιο. Οι μη προσερχόμενοι για εργασία - εφ’ όσον λει¬ 
τουργεί η επιχείρηση - δεν δικαιούνται το ημερομίσθιο της αρ¬ 
γίας. 

8. ΠΡΟΑΙΡΕΤΙΚΕΣ ΑΡΓΙΕΣ 

Πέραν από τις επίσημες αργίες, καθιερώνονται και οι παρα¬ 
πάνω προαιρετικές αργίες: Τα Θεοφάνεια, η Μεγάλη Παρα¬ 
σκευή, η Καθαρά Δευτέρα και του Αγίου Σπυρίδωνος. Εφ’ όσον η 
επιχείρηση εργαστεί και απασχολήσει τους εργαζόμενους, θα κα¬ 
ταβάλλει διπλό το ημερομίσθιο της προαιρετικής αργίας. 

9. ΑΔΕΙΕΣ 

- Οι άδειες και τα επιδόματα θα καταβάλλονται στους εργαζό¬ 
μενους κάθε Πάσχα και Χριστούγεννα μαζί με τα αντίστοιχα επι¬ 


δόματα Δώρων ή διαφορετικά όπως ο Νομος ορίζει. 

- Στους συνδικαλιστές - Προέδρους, Γραμματείς κλπ. θα δίνε¬ 
ται άδεια κατά μήνα, όπως αυτό προβλέπεται από τον Νόμο 
1264/1982. 

10. ΓΕΝΙΚΕΣ ΔΙΑΤΑΞΕΙΣ 

- Ο εργοδότης δεν μπορεί να υποχρεώσει τους εργαζόμενους 
να κάνουν άλλη δουλειά, εκτός από αυτή για την οποία έχουν 
προσληφθεί, παρά μόν· μετά από συμφωνία, και χωρίς να αλλοι¬ 
ώνεται το ημερομίσθιό τους. 

- Η επιχείρηση είναι υποχρεωμένη να παρέχει τα μέσα μετά¬ 
βασης και επιστροφής προς και από τον τόπο εργασίας, αν αυτός 
απέχει από τον πλησιέστερο σταθμό συγκοινωνιών, περισσότερο 
από ένα χιλιόμετρο. 

- Η εργασία στο εξωτερικό θεωρείται σαν χρόνος προϋπηρε¬ 
σίας με προσκόμιση αποδεικτικών στοιχείων (Διαβατήριο ή Βε¬ 
βαίωση Προξενικών ή Λιμενικών Αρχών). 

- Εργασία που εκτελείται σε απόσταση μεγαλύτερη από 25 χι¬ 
λιόμετρα και έχει διανυκτέρευση, θεωρείται εκτός έδρας και αμοί- 
βεται με ένα ημερομίσθιο εκτός έδρας. 

- Αν η επιχείρηση επαναφέρει αυθημερόν τον εργαζόμενο στον 
τόπο διαμονής του, οι ώρες μετάβασης και επιστροφής θεωρού¬ 
νται (και. αυτές) σαν χρόνος πραγματικής απασχόλησης. (Η δια¬ 
δρομή εφ’ όσον γίνεται εκτός νομίμου ωραρίου, πληρώνεται απλή 
σαν ωρομίσθιο). 

- Αν η επιχείρηση δεν επαναφέρει αυθημερόν τον εργαζόμενο 
στον τόπο διαμονής του, οι ώρες μετάβασης και επιστροφής θεω¬ 
ρούνται (και αυτές) σαν χρόνος πραγματικής απασχόλησης. (Η 
διαδρομή εφ’ όσον γίνεται εκτός νομίμου ωραρίου, πληρώνεται 
απλή σαν ωρομίσθιο). 

- Αν η επιχείρηση δεν επαναφέρει αυθημερόν τον εργαζόμενο 
στον τόπο διαμονής του, είναι υποχρεωμένη να του παρέχει κα¬ 
τάλληλο οίκημα διαμονής του με δικά της έξοδα. 

11. ΥΠΟΧΡΕΩΣΕΙΣ ΕΡΓΟΔΟΤΩΝ ΚΑΙ ΕΡΓΑΖΟΜΕ¬ 
ΝΩΝ 

- Ο εργοδότης είναι υποχρεωμένος να χορηγεί εξοφλητικές 
αποδείξεις στους εργαζόμενους, που θα αναγράφουν το σύνολο 
των αποδοχών και τις ημέρες απασχόλησής τους. 

- Εφ’ όσον το ζητήσουν οι εργαζόμενοι, ο εργοδότης είναι υπο¬ 
χρεωμένος να τους χορηγεί πιστοποιητικά προϋπηρεσίας, σύμ¬ 
φωνα με τον Νόμο (Α.Κ. άρθρο 678). 

- Οι εργαζόμενοι είναι υποχρεωμένοι να εκτελούν με επιμέλεια 
τη συμφωνημένη εργασία με τον εργοδότη τους. 

- Οι εργαζόμενοι είναι υποχρεωμένοι να προσέχουν τον μηχα¬ 
νολογικό εξοπλισμό του εργοδότη, στον οποίο εργάζονται, καθώς 
και τον χορηγούμενο από τον εργοδότη ατομικό τους εξοπλισμό. 

- Οι εργαζόμενοι οφείλουν να συμμορφώνονται με τις διατά¬ 
ξεις της Εργατικής Νομοθεσίας και να τηρούν την παρούσα 
Σ.Σ.Ε. 

- Οι εργαζόμενοι οφείλουν να προσέρχονται ανελλειπώς στην 
εργασία τους (εκτός ανωτέρας βίας). 

- Εργοδότες και εργαζόμενοι είναι υποχρεωμένοι να εφαρμό¬ 
ζουν τον Κανονισμό Λειτουργίας εργασιών, που θα υπογραφεί 
μετά από σύμφωνη γνώμη των Διοικήσεων Εργοδοτών - Εργα¬ 
ζομένων. 

12. ΓΕΝΙΚΕΣ ΑΠΑΓΟΡΕΥΤΙΚΕΣ ΔΙΑΤΑΞΕΙΣ 

- Απαγορεύεται στους εργαζόμενους να αναλαμβάνουν εργο¬ 
λαβίες ή υπεργολαβίες, εφ’ όσον δεν έχουν τις προϋποθέσεις που 
προβλέπονται από το Νόμο. 

- Απαγορεύεται στους εργολήπτες να δίνουν εργολαβίες ή 
υπεργολαβίες στους εργαζόμενους. 

- Απαγορεύεται στους εργαζόμενους να εγκαταλείπουν τον ερ¬ 
γοδότη στον οποίο εργάζονται, μέχρι του πέρατος του έργου για 
το οποίο προσελήφθηκαν, αδικαιολόγητα (εκτός ανωτέρας βίας). 

- Απαγορεύεται στους εργοδότες να απολύουν εργαζομένους 
χωρίς σοβαρή αιτία πριν το τέλος του έργου ή τμήματος αυτού 
για το οποίο τους προσέλαβαν, προσλαμβάνοντας άλλους για το 
ίδιο έργο. 

- Απαγορεύεται στους εργοδότες και στους εργαζόμενους να 

προβαίνουν σε μυστικές συμφωνίες για τη μείωση του ημερομι¬ 
σθίου αυτής της Σ.Σ.Ε. 

13. Με την παρούσα Συλλογική Σύμβαση Εργασίας για τους 
Εργαζόμενους μόνιμους και έκτακτους στις επιχειρήσεις και ειδι¬ 
κότητες του κλάδου, δεν θίγονται τυχόν ευνοϊκώτερες ρυθμίσεις, 
μέσα από άλλες Σ.Σ.Ε. ή διμερείς συμφωνίες και δεν καταργού- 
νται. 

14. Η ισχύς της παρούσας Σ.Σ.Ε. αρχίζει από την 1η Μαρτίου 
1989 και λήγει μετά την υπογραφή της επόμενης Σ.Σ.Ε, οπότε 
και θα συζητηθεί και το θέμα της Α.Τ.Α. 

15. Οι συμβαλλόμενες Οργανώσεις οφείλουν να διανέμουν 
αντίγραφο του παρόντος στα μέλη τους, προς γνώση και συμμόρ¬ 
φωση. 

Η Σ.Σ.Ε. να δημοσιευθεί στην Εφημερίδα της Κυβέρνησης. 

Αθήνα, 29 Μαρτίου 1989 

Ο ΥΦΥΠΟΥΡΓΟΣ 

Π. ΜΩΡΑΛΗΣ 


Αριθμ. 12881 (11) 

Δημοσίευση στην Εφημερίδα της Κυβερνήσεως από 21.2.89 
Σ.Σ.Ε. προσωπικού ΝΕ3ΤΕΕ. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και 
συμπληρώθηκε από το Ν.Δ. 3755/57, 186/69, 1198/72 και 
73/74. 

2. Την αριθμ. 98130/21.11.88 απόφαση του Πρωθυπουρ¬ 
γού και του Υπουργού Εργασίας «Ανάθεση αρμοδιοτήτων 
Υπουργού Εργασίας στον Υφυπουργό Εργασίας», αποφασί¬ 
ζουμε: 

Να δημοσιευθεί στην Εφημερίδα της Κυβερνήσεως η πιο πάνω 
ΣΣΕ, η οποία μας κατατέθηκε στις 14.3.89 και συντάχθηκε το 
31 /89 πρακτικό καταθέσεως, της οποίας το περιεχόμενο έχει ως 
εξής: 

ΕΙΔΙΚΗ ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 

Στο Πλατύ σήμερα την 21η Φεβρουάριου 1989 οι υπογε¬ 
γραμμένοι αφ’ ενός 1) Άγγελος Μπίλλης, 2) Νικόλαος Γκαντί- 
νας, σαν εκπρόσωποι του Συνδέσμου Βιομηχανιών Βορείου Ελλά¬ 
δος και αφ’ ετέρου οι 1) Ιωάννης Κιουλπεκίδης, Πρόεδρος του 
Συνδέσμου Εργατοτεχνιτών και Υπαλλήλων του Εργοστασίου 
Γάλακτος ΝΕ3ΤΕΕ ο «ΛΟΥΔΙΑΣ», 2) Θωμάς Μπενίσκος, Αντι¬ 
πρόεδρος, 3) Ιωάννης Μαβίδης, Γεν. Γραμματεύς, 4) Αντώνιος 
Πατούλογλου, Β' Γεν. Γραμματεύς και 5) Γεώργιος Μυλόπου- 
λος, Ταμίας, άπαντες νόμιμα εξουσιοδοτημένοι από τις οργανώ¬ 
σεις τις οποίες εκπροσωπούμε, αποφασίσαμε και συμφωνήσαμε 
τους κατωτέρω όρους αμοιβής και εργασίας των μισθωτών, με¬ 
λών του Συνδέσμου Εργατοτεχνιτών και Υπαλλήλων του Εργο¬ 
στασίου Γάλακτος ΝΕ3ΤΕΕ ΕΛΛΑΣ Α.Β.Ε. στο Πλατύ Ημα¬ 
θίας, για το χρονικό διάστημα από 1.1.1989 έως 31.12.1989. 
Α. ΓΕΝΙΚΟΙ ΟΡΟΙ 

1. Οι μισθωτοί, οι οποίοι απασχολούνται στο Εργοστάσιο Γά¬ 
λακτος της ΝΕ5ΤΓΕ ΕΛΛΑΣ Α.Β.Ε. στο Πλατύ Ημαθίας, κατα¬ 
τάσσονται, ανάλογα με την εργασία που εκτελούν, σε 10 (δέκα) 
μισθολογικές κατηγορίες. 

Όλοι οι ανωτέρω, με σύμβαση εργασίας αορίστου χρόνου, θε¬ 
ωρούνται υπάλληλοι, αμείβονται με μηνιαίο μισθό και ισχύουν 
γιαυτούς όλες οι διατάξεις περί υπαλλήλων. 

Το κατώτερο όριο μηνιαίου μισθού, για το ανειδίκευτο προσω¬ 
πικό, είναι αυτό της 1ης κατηγορίας. 

2. Τα επιδόματα που προβλέπονται από την σύμβαση αυτή θα 
καταβάλλονται στους εργαζόμενους μετά την συμπλήρωση 2 
(δύο) μηνών εργασίας στην Εταιρεία. 

3. Όλα τα επιδόματα υπολογίζονται ποσοστιαία επί του βασι¬ 
κού μισθού της 2ης μισθολογικής κατηγορίας, εκτός από το επί¬ 


δομα προϋπηρεσίας το οποίο υπολογίζεται επί του βασικού μι¬ 
σθού της μισθολογικής κατηγορίας στην οποία ανήκει κάθε εργα¬ 
ζόμενος. 


4. Στους ανωτέρω εργαζόμενους, χορηγείται επίδομα ειδικών 
συνθηκών το οποίο υπολογίζεται ποσοστιαία στον βασικό μισθό 
της 2ης μισθολογικής κατηγορίας, και αυτό εξαρτάται από το 
τμήμα στο οποίο εργάζεται καθώς και την ειδικώτερη εργασία 
που εκτελεί κάθε εργαζόμενος. 


Το επίδομα ειδικών συνθηκών προσδιορίστηκε μετά από 
ακριβή εκτίμηση των συνθηκών εργασίας, για κάθε περίπτωση, η 
οποία έγινε και από τους 2 (δύο) συμβαλλόμενους. Το επίδομα ει¬ 
δικών συνθηκών χορηγείται αντί του επιδόματος ανθυγιεινής ερ¬ 
γασίας, καλύπτεται δε με αυτό και ικανοποιείται πλήρως το αί¬ 
τημα για χορήγηση επιδόματος ανθυγιεινής εργασίας στους ανω¬ 
τέρω εργαζόμενους. 


Β. ΜΙΣΘΟΙ ΚΑΙ ΕΠΙΔΟΜΑΤΑ 


1. Οι αυξήσεις των βασικών μισθών, για το έτος 1989, συμ- 
φωνήθηκε να γίνουν σε ένα τμήμα, από 1.1.1989, και οι νέοι 
διαμορφούμενοι βασικοί μισθοί είναι οι εξής: 


Μισθολογική 

Βασικός μισθός 

Κατηγορία 

1989 

ΐη 

68.865 

2η 

78.884 

3η 

80.608 

4η 

82.226 

5η 

83.948 

6η 

85.668 

7η 

88.833 

8η 

90.452 

9η 

92.651 

10η 

94.080 


2. Η κατάταξη των εργαζόμενων στο εργοστάσιο Πλατέος 
κατά ειδικότητα, μισθολογική κατηγορία και ποσοστό επιδόμα¬ 
τος ειδικών συνθηκών είναι όπως ακολουθεί: 
α. 1. ΤΜΗΜΑ ΧΗΜΕΙΟΥ 


Επίδομα 

Κατηγορία Ειδικότητα Ειδ. Συνθηκών 

2η Καθαρίστρια Χημείου 14% 

4η Αναλυτής Φρέσκου Γάλακτος 14% 

5η Υπάλληλος Χημείου 14% 

6η Εργοδηγός Χημικός I 14% 

7η Εργοδηγός Χημικός II 14% 

8η Εργοδηγός Χημικός III 14% 

2. ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ 

Επίδομα 

Κατηγορία Ειδικότητα Ειδ. Συνθηκών 

5η Διατρήτρια Υ/Υ 5% 

5η Τηλεφωνήτρια 5% 

5η Υπάλληλος Γραφείου I 5% 

7η Υπάλληλος Γραφείου II 5% 

8η Β. Λογιστή 5% 

8η Ταμίας 5% 

8η Οδηγός Οικ. Υπηρεσιών 14% 

9η Λογιστής I 5% 

9η Χειριστής Η/Υ 5% 

10η Λογιστής II 5% 

ΤΜΗΜΑ ΠΑΡΑΓΩΓΗΣ 

Επίδομα 

Κατηγορία 

Ειδικότητα 

Ειδ. Συνθηκών 

4η 

Χειρ. Συσκευαστηρίου 

11% 

4η 

Φορτωτής Αποθήκης 

11% 

4η 

Χειρ.' Γεμιστήριου / Συσκευα¬ 



στηρίου 

14% 

4η 

Εργάτης Παραλαβής Γάλα¬ 



κτος 

14% 

4η 

Εργάτης Πύργου Ξήρανσης 

14% 

5η 

Χειρ. Αποστειρωτήρα 

14% 

5η 

Χειρ. Ελέγχου Βάρους 

14% 

5η 

Παραλήπτης Γάλακτος 

14% 

5η 

Χειρ. Επεξεργασίας Γάλακτος I 

14% 

6η 

Χειρ. Επεξεργασίας Γάλακτος 


II 

14% 

7η 

Χειρ. ΚΛΑΡΚ 

11% 

ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 

Επίδομα 

Κατηγορία 

Ειδικότητα 

Ειδ. Συνθηκών 

5η 

Χειρ. Βιολ. Καθαρισμού 

14% 

7η 

Βαφέας 

14% 

7η 

Βοηθός Αποθηκαρίου 

8% 

7η 

Συντηρητής Κτιρίων 

14% 

6η 

Χειρ. Σταθμού Επεξ. Νερού 

14% 

9η 

Μηχ/της Συν/τής 

14% 

9η 

Ηλ/της Συν/τής 

14% 

9η 

Μηχ/της Αυτοκινήτων 

14% 

9η 

Θερμαστής 

11% 

10η 

Μηχ/της - Ψυκτικός Σταθμών 

14% 

10η 

Μηχ/της - Συγκολλητής 

14% 

10η 

Μηχ/της - Τορναδόρος 

14% 

ΚΥΤΙΟΠΟΙΕΙΟ 

Επίδομα 

Κατηγορία 

Ειδικότητα 

Ειδ. Συνθηκών 

4η 

Χειρ. Κυτιοποιείου I 

11% 

5η 

Χειρ. Κυτιοποιείου II 

11% 

6η 

Χειρ. Κυτιοποιείου III 

11% 

6η 

Γραφέας - Χειρ. Κυτιοποιείου 

11% 

9η 

Μηχ/της - Συν/τής Γεμιστη- 



ρίου Συσκευαστηρίου 

14% 

10η 

Μηχ/της Κυτιοποιείου - Χειρ. 



Εργαλειομηχανών 

11% 

ΤΜΗΜΑ ΠΡΟΣΩΠΙΚΟΥ 

Επίδομα 


Κατηγορία Ειδικότητα Ειδ. Συνθηκών 


2η 

Καθαρίστρια 

8% 

3η 

Καθαριστής I (Γεν. Καθ/τας) 

14% 

4η 

Καθαριστής II (Γεν. Καθ/τας) 



& Χειρ. Μηχ. σκούπας) 

14% 

4η 

Βοηθός Καντίνας 

8% 

4η 

Χειρίστρια Πλυντηρίου 

14% 

4η 

Φύλακας 

11% 

5η 

Κηπουρός 

14% 

6η 

Μαγείρισσα 

8% 

7η 

Νοσοκόμος 

8% 

7η 

Οδηγός Εργοστασίου 

8% 


3. Χορηγούνται επίσης, επιπλέον του επιδόματος ειδικών συν¬ 
θηκών, και τα εξής επιδόματα, υπολογιζόμενα επί του βασικού 
μισθού της 2ης μισθολογικής κατηγορίας. 

α. Για την 1η (πρώτη), συμπληρωμένη, τριετία (10%, για δε 
τις επόμενες 5% και μέχρι 5 (πέντε) συνολικά τριετίες. 

Το επίδομα για 5 (πέντε) τριετίες χορηγείται ανελλιπώς από 
1.1.1980. 

β. Συζύγου: Για τους έγγαμους μισθωτούς σε ποσοστό 10%. 

Γ. ΛΟΙΠΟΙ ΟΡΟΙ 

1. Κατά τον καθορισμό των βασικών μισθών όλων των κατη¬ 
γοριών των εργαζομένων, του Κεφαλαίου Β παρ. 1 της παρούσης 


Συλλογικής Συμβάσεως Εργασίας, οι οποίοι αναγράφονται στο 
κεφάλαιο Β παρ. 1 αυτής, έχει ληφθεί υπόψη και έχει υπολογισθεί 
τόσο το διορθωτικό ποσό τιμαριθμικής αναπροσαρμογής έτους 
1988, όσον και η προβλεπόμενη τιμαριθμική αναπροσαρμογή 
των ανωτέρω αποδοχών καθ’ όλο το χρονικό διάστημα της 
ισχύος της παρούσης Συλλογικής Συμβάσεως Εργασίας (δηλαδή 
μέχρι της 31ης Δεκεμβρίου 1989). 

Συμφωνείται ανεπιφυλάκτως ότι καθ’ όλην την διάρκειαν της 
ισχύος της παρούσης Συλλογικής Συμβάσεως Εργασίας, οιαδή- 
ποτε αύξηση των αποδοχών των εργαζομένων, περιλαμβανομέ- 
νης και της τιμαριθμικής αναπροσαρμογής τούτων, χορηγηθείσα 
ή μέλλουσα να χορηγηθεί καθ’ όλην την διάρκεια του έτους 1989 
δυνάμει ετέρας Συλλογικής Συμβάσεως Εργασίας ή αποφάσεως 
Διαιτητικού Δικαστηρίου ή Υπουργικής Αποφάσεως, ή καθ’ οιον- 
δήποτε άλλον νόμιμον τρόπον, και ισχύουσα τυχόν για τους εργα¬ 
ζομένους οι οποίοι καλύπτονται υπό της παρούσης Συλλογικής 
Συμβάσεως Εργασίας, δεν θα προσαυξάνει τις δια της παρούσης 
Συλλογικής Συμβάσεως (Κεφ. Β παρ. 1) καθοριζόμενες αποδο¬ 
χές, καθότι θα θεωρείται ότι έχει ήδη χορηγηθεί κατά τον καθορι¬ 
σμό των εν λόγω αποδοχών και θα συμψηφίζεται με αυτές. 

2. Αποδοχές καταβαλλόμενες και τυχόν ανώτερες των υπό 
της παρούσης καθοριζόμενες δεν δύναται να μειωθούν. 

3. Η ισχύς της παρούσης άρχεται από 1ης Ιανουάριου 1989 
και λήγει την 31ην Δεκεμβρίου 1989. 

Η παρούσα Σ.Σ.Ε. να δημοσιευτεί στην Εφημερίδα της Κυβερ- 
νήσεως. 

Αθήνα, 29 Μαρτίου 1989 


Ο ΥΦΥΠΟΥΡΓΟΣ 

Π. ΜΩΡΑΛΗΣ 
-♦- 

Αριθ. Α2γ/8333 (12) 

Έγκριση προσωρινής πρόσληψης προσωπικού στο Θεραπευτήριο 
Πολυκλινική Αθηνών, σύμφωνα με τις διατάξεις του Κεφ. Β’ 
του Ν. 993/79, του άρθρου πέμπτου του Ν. 1408/83 και 
του Ν. 1476/84. 


Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Του Κεφ. Β του Ν. 993/79 

β. Του άρθρου 5 του Ν. 1408/83 

γ. Των άρθρων 8 και 9 του Ν. 1476/84 

2. Την αριθ. 429/8.7.88 Πράξη του Υπουργού Προεδρίας 
της Κυβέρνησης. 

3. Τις απρόβλεπτες και επείγουσες λειτουργικές ανάγκες του 
Θεραπευτηρίου Πολυκλινική Αθηνών. 

4. Το αριθ. 268/23.2.89 έγγραφο του Θεραπευτηρίου Πολυ¬ 
κλινική Αθηνών και την αριθ. 33/8.2.89 απόφαση του Διοικητι¬ 
κού Συμβουλίου του Ιδρύματος. 

5. Το γεγονός ότι οι συγκεκριμένες ανάγκες δεν μπορούν να 
καλυφθούν από το υφιστάμενο προσωπικό της Υπηρεσίας ή με 
απόσπαση προσωπικού από άλλες δημόσιες υπηρεσίες. 

6. Το αριθ. Α3β/3852/7.3.89 έγγραφο της Δ/νσης Ιατρικής 
Αντίληψης, αποφασίζουμε: 

Εγκρίνουμε την προσωρινή πρόσληψη ενός (1) Ιίτυχιούχου 
Ανωτάτης Σχολής για το λογιστήριο, σύμφωνα με τις παραπάνω 
διατάξεις στο Θεραπευτήριο Πολυκλινική για χρονικό διάστημα 
μέχρι οκτώ (8) μήνες, προκειμένου να αντιμετωπισθούν απρό¬ 
βλεπτες και επείγουσες λειτουργικές ανάγκες του Ιδρύματος. 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 24 Μαρτίου 1989 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 

Αριθ. 121/720 (13) 

Αύξηση των συντάξεων του Ταμείου Επικουρικής Ασφαλίσεως 

Εργατοτεχνιτών και Υπαλλήλων Δέρματος Ελλάδος. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 4 του άρθρου 1 του Ν.Δ. 4577/66 
(ΦΕΚ 192/Α/66) «περί τροποποιήσεως και συμπληρώσεως της 
νομοθεσίας περί Κοινωνικής Ασφαλίσεως και ετέρων τινών δια¬ 
τάξεων». 

2. Τις διατάξεις των άρθρων 23 παρ. 1 στοιχ. στ*. 24 παρ. 1 
και παρ. 2 στοιχ. γ* 26 παρ. 1 και 27 παρ. 1 στοιχ. δ' του Ν. 
1558/85 (ΦΕΚ 137/Α/1985) «Κυβέρνηση και Κυβερνητικά 
Όργανα». 

3. Τις διατάξεις του άρθρου 7 του Ν. 1275/82 (ΦΕΚ 100/ 
Α/1982). 

4. Τις διατάξεις του Π.Δ/τος 105/88 (ΦΕΚ 46/Α/ 
15.3.88). 

5. Την 904/30.11.88 κοινή απόφαση του Πρωθυπουργού 
και του Υπουργού Υγείας, Πρόνοιας και Κοινωνικών Ασφαλί¬ 
σεων (ΦΕΚ 863/Β/30.11.1988). 

6. Την από 2473/15.2.89 απόφαση του Διοικητικού Συμ¬ 
βουλίου του ΤΕΑΕΥΔΕ, αποφασίζουμε: 

1. Αυξάνονται από 1.1.1989 κατά 12% οι συντάξεις που κα¬ 
ταβάλλει το Ταμείο Επικουρικής Ασφάλισης Εργατοτεχνιτών και 
Υπαλλήλων Δέρματος Ελλάδος στους συνταξιούχους των οποίων 
οι έναρξη του συνταξιοδοτικού τους δικαιώματος εμπίπτει στο μέ¬ 
χρι 31.12.88 χρονικό διάστημα. 

2. Η παράγραφος 5 του άρθρου 7 του Κανονισμού Παροχών 
του παραπάνω ταμείου τροποποιείται ως εξής: 

«5. Το κατώτατο όριο σύνταξης που παρέχει το ταμείο, ορίζε¬ 
ται από 1.1.1989 ανεξάρτητα από τον χρόνο έκδοσης της συντα- 
ξιοδοτικής απόφασης, στο ποσό των 13.500 δρχ. για τους συντα¬ 
ξιούχους λόγω γήρατος, αναπηρίας και δι’ αυτούς που παίρνουν 
επίδομα αναπροσαρμογής, στο ποσό δε των 13.000 δρχ. για 
τους δικαιοδόχους αυτών και για τους συνταξιούχους που παίρ¬ 
νουν σύνταξη μερικής αναπηρίας». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Μαρτίου 1989 

Ο ΥΦΥΠΟΥΡΓΟΣ 

Ν. ΡΙΖΟΓΙΑΝΝΗΣ 

- 4 — 

Αριθ. 108/606 (14) 

Αύξηση των συντάξεων του Ταμείου Επικουρικής Ασφαλίσεως 

Εκπροσώπων και Υπαλλήλων Εργατικών Επαγγελματικών 

Οργανώσεων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 4 του άρθρου 1 του Ν.Δ. 4577/66 
(ΦΕΚ 192/Α/66) «περί τροποποιήσεως και συμπληρώσεως της 
νομοθεσίας περί Κοινωνικής Ασφαλίσεως και περί ετέρων τινών 
διατάξεων». 

2. Τις διατάξεις των άρθρων 23 παρ. 1 στοιχ. στ*. 24 παρ. 1 
και παρ. 2 στοιχ. γ’ 26 παρ. 1 και 27 παρ. 1 εδ. δ’ του Ν. 
1558/85 (ΦΕΚ 137/Α/1985). 

3. Τις διατάξεις του άρθρου 7 του Ν. 1275/82 (ΦΕΚ 100/ 
Α/1982). 

4. Τις διατάξεις του Π.Δ/τος 105/88 (ΦΕΚ 46/Α/ 
15.3.88). 

5. Τις διατάξεις της 904/30.11.88 κοινής απόφασης του 
Πρωθυπουργού και του Υπουργού Υγείας, Πρόνοιας και Κοινω¬ 
νικών Ασφαλίσεων (ΦΕΚ 863/Β/30.11.1988). 

6. Τις διατάξεις της παρ. 2 του άρθρου 33 του Ν. 1759/88 


(ΦΕΚ 50/Α/18.4.88), αποφασίζουμε: 

Οι καταβαλλόμενες από το Ταμείο Επικουρικής Ασφαλίσεως 
Υπαλλήλων και Εκπροσώπων Επαγγελματικών Οργανώσεων 
συντάξεις, αυξάνονται από 1 Απριλίου 1989 κατά ποσοστό 15%. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Μαρτίου 1988 

Ο ΥΦΥΠΟΥΡΓΟΣ 

Ν. ΡΙΖΟΓΙΑΝΝΗΣ. 

-♦- 

Αριθ. Φ204/595 (15) 

Τροποποίηση της παρ. 1 του άρθρου 13 του Καταστατικού του 

Ταμείου Προνοίας Εργατών Κομιστικής Υπηρεσίας ΟΛΘ. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 1 του άρθρου 30 του Α.Ν. 962/37 
σε συνδυασμό με τις διατάξεις του άρθρου 59 παρ. 1 του Α.Ν. της 
11ης Νοεμβρίου 1935. 

2. Τις διατάξεις του Ν.Δ. 2520/53 «περί προσδιορισμού των 
αντικειμένων εφ’ ών εφαρμόζεται η διαδικασία η διαγραφόμενη 
υπό του άρθρου 59 του Α.Ν. της 11.11.1935 «περί Οργανισμού 
του Υπουργείου Εργασίας» ως τούτο τροποποιήθηκε και συμπλη¬ 
ρώθηκε με το^άρθρο 1 του Α.Ν. 697/1937. 

3. Τις διατάξεις του άρθρου 14 του Π.Δ/τος 105/3.3.88 
(ΦΕΚ 46 τ.Α’). 

4. Τις διατάξεις των άρθρων 23, 24, 26 και 27 του Ν. 
1558/85 (ΦΕΚ 137 τ.Α'). 

5. Τις διατάξεις του άρθρου 7 του Ν. 1275/82 (ΦΕΚ 100 
τ.Α’). 

6. Την 904/30.11.88 κοινή απόφαση του Πρωθυπουργού 
και του Υπουργού Υγείας, Πρόνοιας και Κοιν. Ασφαλίσεων 
(ΦΕΚ 863 τ.Β’). 

7. Τη γνώμη του Δ.Σ. του Ταμείου Προνοίας Εργατών Κόμι- 
στικής Υπηρεσίας ΟΛΘ που διατυπώθηκε κατά την 746/ 
6.12.88 συνεδρίασή του. 

8. Τη γνώμη του Συμβουλίου Κοινωνικής Ασφάλειας που δια¬ 
τυπώθηκε κατά την 38ή/12.2.89 συνεδρίασή του της ΚΕ’ πε¬ 
ριόδου, αποφασίζουμε: 

Η παρ. 1 του άρθρου 13 του Καταστατικού του Ταμείου Πρό¬ 
νοιας Εργατών Κομιστικής Υπηρεσίας ΟΛΘ όπως ισχύει μετά 
την Υ.Α. Φ.204/1444/1.7.88 (ΦΕΚ 507/88 τ.Β’) τροπο¬ 
ποιείται ως ακολούθως: 

«1. Το ποσό της εφάπαξ παροχής των ασφαλισμένων για κάθε 
χρόνο ασφάλισης - υπηρεσίας στην Κομιστική Υπηρεσία της 
Ελεύθερης ζώνης του Οργανισμού Λιμένος Θεσσαλονίκης, ορίζε¬ 
ται από 1.1.1989 ως εξής: 

Από τον Ιο χρόνο μέχρι και το 10ο σε δρχ. 76.680. 

Από τον 11ο χρόνο μέχρι και τον 20ο σε δρχ. 11.840. 

Από τον 21ο χρόνο και πάνω σε δρχ. 124.980». 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Αθήνα, 23 Μαρτίου 1989 

Ο ΥΦΥΠΟΥΡΓΟΣ 

ΝίΚ.-ρίΖΟΠΑΝΝΗΣ 

-♦- 

Αριθ. Β2-508 (16) 

Τροποποίηση της Β-4510/13.1.88 απόφασης ΥΠΕΠΘ. 

Ο ΥΠΟΥΡΓΟΣ 

ΕΘΝ. ΠΑΙΔΕΙΑΣ & ΘΡΗΣΚ/ΤΩΝ 

Έχοντας υπόψη: 

1) Τις διατάξεις του άρθρου 3 του Ν.Δ. 363/70 (ΦΕΚ 57 
τ.Α’). 

2) Τις διατάξεις του Β.Δ. 360/71 (ΦΕΚ 104/71 τ.Α’). 

3) Την αριθ. ΣΤ5/13/22.6.82 (ΦΕΚ 429 τ.Β') Κοινή 
Υπουργική Απόφαση των Υπουργών ΥΠΠΚ-ΥΠΕΠΘ. 

4) Την αριθ. Η. 4981/88 (ΦΕΚ 531/27.7.88 τ.Β') από¬ 
φαση εκχώρησης αρμοδιοτήτων. 

5) Το αριθ. 6465/26.9.88 έγγραφο του Παν/μίου Πατρών. 

6) Το αριθ. Δ16α/5/1191/ΑΦ/25.1.89 έγγραφο του ΥΠΕ- 

ΧΩΔΕ, αποφασίζουμε: , 

Ορίζουμε ως τακτικό μέλος του τεχνικού συμβουλίου του Πα¬ 
νεπιστημίου Πατρών τον Κωνσταντίνο Βήχα υπάλληλο με Α' 
βαθμό του Κλάδου ΠΕ Πολιτικών Μηχανικών ως εκπρόσωπο 
του ΥΠΕΧΩΔΕ σε αντικατάσταση του Ιωάννη Χρυσάγη υπαλλή¬ 
λου του παραπάνω Υπουργείου που είχε οριστεί ως τακτικό μέλος 
με την απόφασή μας Β2-4510/13.1.88 (ΦΕΚ 15/26.1.88 
τ.Β'). 

Η θητεία του μέλους αυτού λήγει με τη λήξη της θητείας των 
άλλων μελών. 

Η απόφαση αυτή να δημοσιευτεί στην Εφημερίδα της Κυβερ- 
νήσεως. 


9. ΜΠΟΥΦΕΤΖΗΔΕΣ 20 

10. ΛΑΝΤΖΕΡΕΣ 16 

11. ΜΑΓΕΙΡΟΙ 15 

12. ΑΠΟΘΗΚΑΡΙΟΙ 1 

13. ΦΥΛΑΚΕΣ 2 

14. ΕΡΓΑΤΕΣ 5 

15. ΚΗΠΟΥΡΟΙ 3 

16. ΣΥΝΤΗΡΗΤΕΣ 2 

17. ΕΛΕΓΚΤΕΣ 3 

18. ΣΙΔΕΡΩΤΡΙΕΣ 2 

19. ΝΥΚΤΟΦΥΛΑΚΕΣ 5 

20. ΥΠΑΛΛΗΛΟΙ ΚΑΝΤΙΝΑΣ 3 


Ο ΠΡΟΕΔΡΟΣ ΤΟΥ Δ.Σ. Η ΓΡΑΜΜΑΤΕΑΣ ΤΟΥ Δ.Σ. 

I. Στεφανίδης Α. Φωτοπούλου 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 


Αθήνα, 27 Μαρτίου 1989 


Αθήνα, 27 Μαρτίου 1989 

Με εντολή Υπουργού 
Ο Γεν. Γραμματέας 

I. ΠΑΝΑΡΕΤΟΣ 


♦ 


Αριθ. 165 (17) 

Πρόσληψη εποχιακού προσωπικού με σύμβαση εργασίας ιδιωτι¬ 
κού δικαίου, ορισμένου χρόνου. 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 
ΕΘΝΙΚΗΣ ΟΙΚΟΝΟΜΙΑΣ & ΤΟΥΡΙΣΜΟΥ 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 

ΑΝΑΣΤΑΣΙΟΣ ΠΕΠΟΝΗΣ ΠΑΝΑΓ. ΡΟΥΜΕΛΙΩΤΗΣ 

ΤΟΥΡΙΣΜΟΥ 

ΝΙΚΟΣ ΣΚΟΥΛΑΣ 
-♦- 

Αριθ. Β3-156 (18) 

Εξουσιοδότηση για υπογραφή εγγράφων «Με εντολή Υπουργού» 
στο Γενικό Γραμματέα και στους Προϊσταμένους Διευθύνσεων 
και Τμημάτων της Κεντρικής Υπηρεσίας του Υπουργείου 
Εμπορίου. 

Ο ΥΠΟΥΡΓΟΣ ΕΜΠΟΡΙΟΥ 


Έχοντας υπόψη τις διατάξεις: 

1. Του άρθρου 13 παρ. 2 τουΝ. 1735/1987 (ΦΕΚ 195). 

2. Του άρθρου 1 και 2 του Ν. 1835/1989, «Σύσταση Υπουρ¬ 
γείου Τουρισμού» (ΦΕΚ 76). 

3. Του Π.Δ. 174/17.3.1989 Διορισμός Υπουργών (ΦΕΚ 
84). 

4. Του Ν. 376/1976 Σύσταση εταιρείας με την επωνυμία: 
Τουριστικαί Επιχειρήσεις Ελλάδος - ΞΕΝΙΑ Α.Ε. (ΞΕΝΙΑ Α.Ε.), 
αποφασίζουμε: 

Εγκρίνουμε την απόφαση 191/16.2.1989 του Διοικητικού 
Συμβουλίου της Εταιρείας «Τουριστικαί Επιχειρήσεις Ελλάδος - 
ΞΕΝΙΑ Α.Ε.», της οποίας αποκλειστικός Μέτοχος είναι ο Ελληνι¬ 
κός Οργανισμός Τουρισμού (Ε.Ο.Τ.), της οποίας το κείμενο έχει 
ως εξής: 

«Το Δ.Σ. κατόπιν εισήγησης του Διευθύνοντος Συμβούλου, Δη- 
μητρίου Ντούβα, αποφασίζει παμψηφεί και ομόφωνα την πρόσ¬ 
ληψη εποχιακού προσωπικού για την κάλυψη των παρακάτω θέ¬ 
σεων στις Μονάδες μας (Ξενοδοχεία, Κάμπινγκ, κ.λπ.). Οι προσ¬ 
λήψεις θα γίνουν με συμβάσεις εργασίας ορισμένου χρόνου μέσα 
στο χρονικό διάστημα από 1.4.1989 μέχρι 31.10.1989 ανά¬ 
λογα με τις ανάγκες της κάθε Μονάδος». 

Κατά τις προσλήψεις θα ληφθεί υπόψη ο Ν. 1346/83 άρθρο 8 
και οι Συλλογικές Συμβάσεις και Διαιτητικές αποφάσεις περί «Ξε- 
νοδοχοϋπαλληλικού προσωπικού» και ο Ν. 1264/82. 

Εξουσιοδοτείται ο Διευθύνων Σύμβουλος όπως προβεί στις 
απαραίτητες ενέργειες για την έγκριση της απόφασης αυτής από 
τους αρμόδιους Υπουργούς. 


ΘΕΣΕΙΣ 


1. ΥΠΟΔΟΧΗ (Ρεσεψιονίστ) 

31 

2. ΚΑΜΑΡΙΕΡΕΣ 

35 

3. ΚΑΘΑΡΙΣΤΡΙΕΣ 

14 

4. ΠΛΥΝΤΡΙΕΣ 

3 

5. ΜΠΑΡΜΑΝ 

9 

6. ΣΕΡΒΙΤΟΡΟΙ 

59 

7. ΒΟΗΘΟΙ ΣΕΡΒΙΤΟΡΩΝ 

.... ■ 7 

8. ΤΑΜΙΕΣ (Ταμπλίστ) 

5 


Έχοντας υπόψη: 

1. Τις διατάξεις των άρθρων 23, 25 και 29 του Ν. 1558/85 
(ΦΕΚ 137/Α/1985) «Κυβέρνηση και Κυβερνητικά όργανα». 

2. Τις διατάξεις του Π.Δ. 397/88 «Οργανισμός του Υπουρ¬ 
γείου Εμπορίου» (ΦΕΚ 185/Α/88, αποφασίζουμε: 

Τροποποιούμε και συμπληρώνουμε την Β3-114/2.3.89 από¬ 
φασή μας ως ακολούθως: 

1. Εξουσιοδοτούμε τον Γενικό Γραμματέα του Υπουργείου 
Εμπορίου να υπογράφει «Με εντολή Υπουργού τις αποφάσεις επι¬ 
βολής διοικητικών ποινών σύμφωνα με το Ν. 1401/83. 

2. Εξουσιοδοτούμε τους Προϊσταμένους των Διευθύνσεων: α) 
Έρευνας Αγοράς - Ανταγωνισμού, β) Τιμών Τροφίμων ποτών, 
γ) Τιμών Βιομηχανικών Προϊόντων - Φαρμάκων και δ) Τιμών 
Παροχής Υπηρεσιών, να υπογράφουν «Με εντολή Υπουργού» τις 
βεβαιώσεις προστίμου. 

3. Εξουσιοδοτούμε τον Προϊστάμενο της Διεύθυνσης Διοικητι¬ 
κού να υπογράψει «Με εντολή Υπουργού» ως εξής: 

α) Αποφάσεις για κατάρτιση μελετών, έγκριση εκτέλεσης έρ¬ 
γων ή εργασιών και προμήθεια υλικών για ανέγερση αποθηκευτι¬ 
κών χώρων και ελαιοδεξαμενών για μίσθωση, επέκταση, βελτί¬ 
ωση, συντήρηση αυτών, για,ποσά μέχρι 10.000.000 δρχ. 

β) Αποφάσεις έγκρισης ανάληψης δαπανών και αναγνώρισης 
“αυτών καθώς και εντολές πληρωμής σε βάρος του ειδικού λογα¬ 
ριασμού σιταποθηκών, ελαιοδεξαμενών και δημοσίων , επενδύ¬ 
σεων για ποσά μέχρι 50.000.000 δρχ. 

4. Οι παράγραφοι 2, 4 και 8 του άρθρου 4 όσον αφορά αρμο¬ 
διότητες Προϊσταμένων Τμημάτων καθώς και οι παράγραφοι 4 
και 5 του άρθρου 8, της Β3-114/2.3.89 απόφασής μας, καταρ- 
γούνται. 

5. Ως προς τα υπόλοιπά ισχύει η απόφασή μας Β3-114/ 
2.3.89 (ΦΕΚ 157/Β/6.3.89), ως έχει. 

Η απόφαση αυτή που ισχύει από την ημερομηνία της υπογρα- 

φής της, να δημοσιευθεί στην Εφημερίδα της Κυβερνήσεως, σύμ¬ 
φωνα με τις διατάξεις του άρθρου 29 του Ν. 1558/85 (ΦΕΚ 
137/Α/1985). 

Αθήνα, 29 Μαρτίου 1989 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

Αριθ. Α3/10893/3694 (19) 

Αναπροσαρμογή τέλους Αεροπορικών Ταξιδίων Εξωτερικού 
(ΤΑΤΕ ΕΞ.)· 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 55 του Ν. 5017/31, περί Πολιτι¬ 
κής Αεροπορίας. 

2. Τις διατάξεις των άρθρων 15 και 22 του Ν.Δ. 714/70 
«περί Οργανώσεως της Υπηρεσίας Πολιτικής Αεροπορίας» όπως 
τροποποιήθηκε μεταγενέστερα με το Ν. 1340/83. 

3. Τις διατάξεις του Π.Δ. 56/89 «περί Οργανισμού της Υπη¬ 
ρεσίας Πολιτικής Αεροπορίας του Υπουργείου Μεταφορών και 
Επικ/νιών». 

4. Τον Ν. 1735/87 «περί προσλήψεων στο Δημόσιο Τομέα, 
κοινωνικού Ελέγχου στη Δημόσια Διοίκηση, Πολιτικών δικαιω¬ 
μάτων και άλλων διατάξεων και ειδικότερα το άρθρο 23 παρά¬ 
γραφος 22. 

5. Τις διατάξεις των άρθρων 1 και 2 του Ν. 953/79 «περί του 
τέλους Αεροπορικών ταξιδίων εξωτερικού καθώς και την σε εκτέ¬ 
λεση τούτου εκδοθείσα τιμερή απόφαση (Υπουργών Συντονισμού, 
Οικονομικών, Συγκοινωνιών) με αριθμ. Δ2/Β/42295/1558/ 
12.11.79 (ΦΕΚ 1085/Β/4.12.79) περί του καθορισμού των 
κατηγοριών απαλλαγών από την υποχρέωση καταβολής του 
ΤΑΤΕ. 

6. Τις αποφάσεις: 

- Δ3/Γ/5396/966/12.2.86 ΦΕΚ 108/Β/14.3.86 « ανα¬ 
προσαρμογή του τέλους αεροπορικών ταξιδίων εξωτερικού 
(ΤΑΤΕ εξωτ.) και ενοποίηση διατάξεων σχετικών αποφάσεων. 

- Δ3/Γ/9672/3365/21.3.88 - αναπροσαρμογή τέλους αε¬ 
ροπορικών ταξιδίων εξωτερικού. 

7. Την εγκύκλιο του Υπουργείου Οικονομικών με αριθμό 
ΓΛΚ/143903/4367/24.1.84 όπως τροποποιήθηκε με το 
ΓΛΚ/11402/263/30.1.85 περί εισπράξεως εσόδων του Δημο¬ 
σίου που προέρχονται από την Υ.Π.Α. 

8. Το έγγραφο ΥΠΑ/Δ3/Γ/5442/1795/14.2.89 προς το 
Υπουργείο Εθνικής Οικονομίας, με θέμα αναπροσαρμογή αντα¬ 
ποδοτικών αεροπορικών τελών. 

9. Το έγγραφο ΥΠΕΘΟ/Α4315/Δ199/22.3.89 με θέμα 
αναπροσαρμογή αεροπορικών τελών. 

10. Τις διατάξεις του άρθρου 31 του Ν. 1473/84, αποφασί¬ 
ζουμε: 

1. Αναπροσαρμόζουμε το Τέλος Αεροπορικών Ταξιδίων Εξω¬ 
τερικού ΤΑΤΕ εξ. από εννιακόσιες τριάντα (930) δρχ. ανά επι¬ 
βάτη σε χίλιες εξήντα (1.060) δρχ. ανά επιβάτη. 

2. Κατά τα λοιπά ισχύει ως έχει η απόφαση Δ3/Γ/5396/ 
966/12.2.86. 

3. Η ισχύς της παρούσας απόφασης αρχίζει από την 1η Απρι¬ 
λίου 1989. , 


Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 


Αθήνα, 30 Μαρτίου 1989 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Π. ΡΟΥΜΕΛΙΩΤΗΣ Δ. ΤΣΟΒΟΛΑΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Γ. ΧΑΡΑΛΑΜΠΟΥΣ 


Αριθ. Δ3/Γ/10821/3653 


( 20 ) 


Αναπροσαρμογή των τελών προσγείωσης και παραμονής αερο¬ 
σκαφών και ενοποίηση διατάξεων σχετικών αποφάσεων. 


ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 55 τουΝ. 5017/31, περί Πολιτι¬ 
κής Αεροπορίας. 

2. Το Ν.Δ. 2733/1953, περί κυρώσεως της πράξεως του 
υπουργικού Συμβουλίου 1036/12.10.53. 

3. Τις διατάξεις των άρθρων 15 και 22 του Ν.Δ. 714/70 περί 
Οργανώσεως της Υπηρεσίας Πολιτικής Αεροπορίας όπως τροπο¬ 
ποιήθηκε μεταγενέστερα με τον Ν. 1340/1983. 

4. Τις διατάξεις του Π.Δ. 56/1.2.1989 περί οργανισμού της 
Υπηρεσίας Πολιτικής Αεροπορίας του Υπουργείου Μεταφορών 
και Επικοινωνιών. 

5. Το Ν. 1735/87 «προσλήψεις στον Δημόσιο Τομέα και Κοι¬ 
νωνικός έλεγχος στη Δημόσια Διοίκηση, πολιτικά δικαιώματα 
και άλλες διατάξεις» και ειδικώτερα το άρθρο 23 παραγρ. 22. 

6. Την απόφαση Δ3/Γ/9810/3391/21.3.88 περί αναπρο¬ 
σαρμογής των τελών προσγείωσης και παραμονής αεροσκαφών 
και ενοποίηση διατάξεων σχετικών αποφάσεων. 

7. Το άρθρο 5 παρ. 2 του Ν.Δ. 1127/72 περί Ιδιωτικής Αερο¬ 
πορίας. 

8. Την εγκύκλιο του Υπουργείου Οικονομικών με αριθμό 
ΓΛΚ/143903/4367/24.1.84 περί εισπράξεως εσόδων του 
Δημοσίου που προέρχονται από την ΥΠΑ, όπως τροποποιήθηκε 
με το ΓΛΚ/11402/263/30.1.85. 

9. Τις διατάξεις του Π.Δ. 11/89 (ΦΕΚ 4Α/4.1.89) «τροπο¬ 
ποίηση διατάξεων της μεταξύ του Δημοσίου και Ολυμπιακής Αε¬ 
ροπορίας Α.Ε. Σύμβασης που κυρώθηκε με το Ν.Δ. 3560/1956 
(ΦΕΚ 222/Α/1956) όπως τροποποιημένο ισχύει». 

10. Το έγγραφο Δ3/Γ/5442/1795/14.2.89 προς το 
Υπουργείο Εθνικής Οικονομίας, με θέμα αναπροσαρμογή αντα¬ 
ποδοτικών αεροπορικών τελών. 

11. Το έγγραφο ΥΠΕΘΟ/Α 4315/Δ199/22.3.89 με θέμα 
αναπροσαρογή αεροπορικών τελών. 

12. Τις διατάξεις του άρθρου 31 του Ν. 1473/84, αποφασί¬ 
ζουμε: 

1. Αναπροσαρμόζουμε τα τέλη προσγείωσης και παραμονής 
αεροσκαφών κατά ποσοστό 14% και ενοποιούμε όλες τις μέχρι 
σήμερα ισχύουσες διατάξεις σχετικά με τα εν λόγω τέλη βάσει 
των αναφερομένων στο σκεπτικό ως ακολούθως: 

1. Τα τέλη προσγείωσης παρέχουν το δικαίωμα μίας προσγεί¬ 
ωσης αεροσκάφους με την απογείωση του και υπολογίζονται 
ανάλογα με το μέγιστο από τον κατασκευαστή επιτρεπόμενο βά¬ 
ρος απογείωσης του αεροσκάφους - ΜΑΧΙΜΌΜ ΤΑΚΕ - ΟΡΕ 
ΨΕΙΟΗΤ - που αναφέρεται πιό κάτω ως Β εκφρασμένο σε τόν- 
νους, σύμφωνα με την πιό κάτω κλίμακα: 

Β< 10 τόννοι 2861 δρχ. (σταθερό). 

10<Β<25 τόννοι 2861 δρχ. για τους πρώτους 10 τόννους 
και 285 δρχ. για κάθε επιπλέον τόννο ή κλάσμα τούτου. 

25<Τ<50 τόννοι 7136 δρχ. για τους πρώτους 25 τόννους 
και 359 δρχ. για κάθε επιπλέον τόννο ή κλάσμα τούτου. 




ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


50<Β< 150 τόννοι 16111 δρχ. για τους πρώτους 50 τόν- 
νους και 429 δρχ. για κάθε επιπλέον τόννο ή κλάσμα τούτου. 

150<Β<300 τόννοι 59011 δρχ. για τους πρώτους 150 
τόννους και 466 δρχ. για κάθε επιπλέον τόννο ή κλάσμα τούτου. 

Β>300 τόννοι 128911 δρχ. για τους πρώτους 300 τόννους 
και 359 δρχ. για κάθε επιπλέον τόννο ή κλάσμα τούτου. 

2. Για τις προσγειώσεις ή απογειώσεις αεροσκαφών κατά το 
χρονικό διάστημα που περιλαμβάνεται από 3θ λεπτά μετά ητν 
δύση του ήλιου μέχρι 30 λεπτά πριν την ανατολή του, υπολογίζε¬ 
ται επιβάρυνση 40% στο ποσό του παραπάνω τέλους προσγείω¬ 
σης, ως προσαύξηση νυκτερινής απασχόλησης. 

3. Για τις προσγειώσεις ή απογειώσεις αεροσκαφών που γίνο¬ 
νται κατά τους μήνες Ιούνιο, Ιούλιο - Αύγουστο και Σεπτέμβριο 
και κατά το χρονικό διάστημα από τις 11.00 τοπική ώρα έως τις 
17.00 τοπική ώρα υπολογίζεται επιβάρυνση 25% στο ποσό του 
τέλους προσγείωσης, ως προσαύξηση απασχόλησης χρόνου αιχ¬ 
μής - θερινής περιόδου. 

4. Σε περίπτωση που επιβάλλεται συγχρόνως προσαύξηση νυ¬ 
χτερινής απασχόλησης 40% (παράγραφος 2) και προσαύξηση 
απασχόλησης χρόνου αιχμής - θερινής περιόδου 25% (παράγρα¬ 
φος 3), λόγω μακράς παραμονής τού αεροσκάφους στον αερολι¬ 
μένα, διευκρινίζεται ότι οι προσαυξήσεις υπολογίζονται κάθε μία 
ξεχωριστά με βάση το τέλος προσγείωσης και ύστερα προστίθε¬ 
νται. 

5. Τα τέλη παραμονής παρέχουν το δικαίωμα στάθμευσης αε¬ 
ροσκαφών σε χώρους του Αερολιμένα, ανεξάρτητα αν είναι στε¬ 
γασμένοι ή όχι. Υπολογίζονται ανάλογα με (α) το μέγιστο επιτρε¬ 
πόμενο από τον κατασκευαστή βάρος απογείωσης του αεροσκά¬ 
φους - ΜΑΧΙΜϋΜ ΤΑΚΕ - ΟΓΓ ΨΕΙΟΗΤ - αναφερόμενο πιό 
κάτω ως Β και (β) τον αριθμό των ακεραίων ωρών παραμονής 
του αεροσκάφους στον Αερολιμένα, αναφερόμενο πιο κάτω ως Α. 

Ο υπολογισμός των τελών παραμονής γίνεται σύμφωνα με την 
ακόλουθη κλίμακα: 

Β<10 τόννοι Τέλος Παραμονής Τ = 71,5 δρχ. για κάθε ώρα 
παραμονής. 

10<Β<50 τόννοι Τέλος Παραμονής Τ = Β.Α. 7,15 δρχ. 

50<Β<100 τόννοι Τέλος Παραμονής Τ = Β.Α. 8,93 δρχ. 
100<Β<200 τόννοι Τέλος Παραμονής Τ = Β.Α. 10,71 
δρχ· 

Β>200 τόννοι Τέλος Παραμονής Τ = Β.Α. 12,49 δρχ. 

Από το συνολικό χρόνο παραμονής (Α) αφαιρούνται οι δύο 
πρώτες ώρες παραμονής, για τις οποίες δεν υπάρχει υποχρέωση 
καταβολής τελών παραμονής. 

Το κλάσμα της ώρας στρογγυλοποιείται προς την επόμενη μο¬ 
νάδα όταν είναι ίσο ή μεγαλύτερο της μισής ώρας, διαφορετικά 
στρογγυλοποιείται προς την προηγούμενη μονάδα. 

6. Διευκρινίζεται ότι τέλη προσγείωσης και παραμονής κατα¬ 
βάλλουν: (α) γενικά και κατ’ αρχήν όλα τα εμπορικά αεροσκάφη 
Ελληνικού και ξένου νηολογίου (άσχετα από το μέγιστο από τον 
κατασκευαστή επιτρεπόμενο βάρος απογείωσης), που εκτελούν 
εμπορική δραστηριότητα, είτε με την έννοια της τακτικής ή έκτα¬ 
κτης αερομεταφοράς ανθρώπων φορτίου, ταχυδρομείου, με 
αμοιβή ή ναύλο είτε με την έννοια των ειδικών εμπορικών αερο¬ 
πορικών εκμεταλλεύσεων - διαφημίσεις - ψεκασμοί κ.λπ. και (β) 
όλα τα ιδιωτικά αεροσκάφη ξένου νηολογίου. 

7. Της καταβολής των τελών προσγείωσης και παραμονής 
απαλλάσσονται οι ακόλουθες κατηγορίες αερ/φών: 

α) Τα Αερ/φη της ΟΛΥΜΠΙΑΚΗΣ ΑΕΡΟΠΟΡΙΑΣ Α.Ε.» 
που εκτελούν πτήσεις από και προς το εσωτερικό. 

β) Τα Ελληνικά Κρατικά Πολιτικά και Στρατιωτικά αερ/φη. 

γ) Τα Κρατικά Πολιτικά και Στρατιωτικά αεροσκάφη των 
Ηνωμένων Πολιτειών Αμερική (ΗΠΑ), καθώς και τα Πολιτικά 
αερ/φη που εκτελούν πτήσεις προς όφελος και για λογ/σμό των 


ΗΠΑ και ειδικώτερα των Αμερικανικών βάσεων στην Ελλάδα. 

δ) Τα στρατιωτικά αερ/φη των Χωρών Μελών του Ν.Α.Τ.Ο. 
όταν εκτελούν συντονισμένες ασκήσεις με την Ελληνική Αεροπο¬ 
ρία ή μεταφέρουν ανώτατα στελέχη της Συμμαχίας. 

ε) Τα Κρατικά Πολιτικά και Στρατιωτικά αερ/φη άλλων Κρα¬ 
τών με τον όρο της αμοιβαιότητας, των περιπτώσεων τούτων κα- 
θοριζομένων με απόφαση του Διοικητή της ΥΠΑ. 

στ) Τα αερ/φη ιδιοκτησίας του Ο.Η.Ε. και του Διεθνούς Ερυ¬ 
θρού Σταυρού καθώς και τά αερ/φη που εκτελούν πτήσεις προς 
όφελος αυτών. 

ζ) Τα αερ/φη των Υπηρεσιών Πολιτικής Αεροπορίας των 
Κρατών Μελών του ΙΟΑΟ. 

η) Τα αερ/φη που συμμετέχουν σε αεραθλήματα, που οργανώ¬ 
νονται από τις Ελληνικές αρχές ή από τις αρχές των Ξένων Κρα¬ 
τών, για τα οποία έχει εκδοθεί σχετική έγκριση των αρμοδίων 
Ελληνικών αρχών. 

θ) Τα Κρατικά Πολιτικά και στρατιωτικά αερ/φη που μεταφέ¬ 
ρουν προσωπικότητες για τις οποίες γίνεται επίσημη υποδοχή 
από την Ελληνική Κυβέρνηση. 

ι) Τα αερ/φη που εξαναγκάζονται από τις υπηρεσίες του Αερ- 
/να ή από άλλες αρμόδιες Κρατικές Αρχές να προσγειωθούν σε 
Ελληνικούς Κρατικούς Αερολιμένες. 

ια) Τα αερ/φη που εκτελ,ούν πτήσεις 0ΗΑΒΤΕΚ8 σε Ελληνι¬ 
κούς Αερολιμένες, οι οποίοι δεν διαθέτουν καύσιμα και υποχρεώ¬ 
νονται για τον λόγο αυτό να προσγειωθούν σε άλλο Ελληνικό 
Αερ/να για ανεφοδιασμό, απαλλάσσονται των σχετικών τελών, 
στον Αερολιμένα ανεφοδιασμού. 

ιβ) Τα Ιδιωτικά Αεροσκάφη, (δηλαδή όσα ανήκουν σε Οργανι¬ 
σμούς - Εταιρείες - Λέσχες ή Ιδιώτες και χρησιμοποιούνται για 
αθλητικούς ή Τουριστικούς σκοπούς ή και για ατομική χρήση 
των ιδιοκτητών τους, όχι όμως προς εμπορία) Ελληνικού Νηολο¬ 
γίου των οποίων το βάρος είναι ίσο ή μικρότερο των 5,7 τόνων. 

8. Της καταβολής των τελών παραμονής απαλλάσσονται: 
α) Όλα τα αεροσκάφη που παραμένουν σε χώρους του αερολι¬ 
μένα μέχρι 2 ώρες από την ώρα της προσγείωσής τους (ανεξάρ¬ 
τητα του βάρους του αεροσκάφους). 

β) Τα αεροσκάφη της «Ολυμπιακής Αεροπορίας Α.Ε.», που 
εκτελούν πτήσεις από και προς το εξωτερικό, εφ’ όσον αυτά παρα¬ 
μένουν σε χώρους των οποίων η εταιρεία έχει την χρήση. 

9. Αεροσκάφη που εκτελούν πτήσεις για αεροψεκασμούς ή άλ¬ 
λους παρόμοιους σκοπούς, για τους οποίους επιβάλλεται η διαδο¬ 
χική εκτέλεση σειράς προσγειώσεων και απογειώσεων μέσα σε 
περιορισμένα χρονικά όρια της ημέρας: 

α) Χρεώνονται για μία μόνο προσγείωση κάθε τέσσερις ώρες 
της ίδιας ημέρας ανεξαρτήτως του αριθμού πραγματοποιουμέ- 
νων πτήσεων μέσα στο ίδιο τετράωρο. 

β) Χρεώνονται το 50% των οφειλομένων τελών προσγείωσης 
και παραμονής αντίστοιχα, όπως καθορίζονται στις παραγράφους 
1 και 5 της απόφασης. 

γ) Σε περίπτωση που ένα ψεκαστικό αεροσκάφος παραμείνει 
χωρίς διακοπή στον Αερολιμένα που προσγειώθηκε περισσότερο 
από 242 ώρες δηλαδή περισσότερο από 10 ημέρες, χορηγείται 
έκπτωση 75% επί των τελών παραμονής για το χρονικό διά¬ 
στημα από 242 ώρες και μέχρι 722 ώρες (δηλαδή μέχρι 30 μέ- 
ρες). ■ 

Σε περίπτωση που παραμείνει χωρίς διακοπή και πέρα από 
722 ώρες δηλαδή περισσότερο από 30 μέρες, χορηγείται, έκ¬ 
πτωση 87,5% επί των τελών παραμονής για το χρονικό διά¬ 
στημα από τις 722 ώρες και μέχρι της απογείωσής του. 

Ειδικότερα η παραμονή στο έδαφος των ψεκαστικών αεροσκα¬ 
φών δεν θεωρείται ότι διακόπτεται εφ’ όσον, κατά τη χειμερινή 
περίοδο που αδρανούν και δεν εκτελούν πτήσεις για αεροψεκα¬ 
σμούς εκτελούν μέχρι και 10 πτήσεις το εξάμηνο για λόγους δο¬ 
κιμής ή ελέγχου. 

10. Τα επανακυκλώνοντα (ΤΟΙΙΟΗ ΑΝϋ ΟΟ) αεροσκάφη κα¬ 
θώς και τα αεροσκάφη που διακόπτουν την πτήση τους για λό¬ 
γους ανωτέρας βίας και επιστρέφουν στον αερολιμένα αναχώρη¬ 
σης μέσα σε μισή ώρα από την αναχώρηση τους απαλλάσσονται 

από τα τέλη προσγείωσης. 

Τα αεροσκάφη αυτά υποχρεούνται στην καταβολή τελών πα¬ 
ραμονής, εάν παραμείνουν στο έδαφος πέρα από δύο ώρες από 
την επιστροφή τους στον αερολιμένα αναχώρησης. 

11. Όλες οι περιπτώσεις ταυτόχρονης προσγείωσης και απο¬ 
γείωσης αεροσκαφών (ΤΟϋΟΗ ΑΝΌ 00) που γίνονται για λό¬ 
γους επίδειξης προς διαπίστωση τών επιδόσεων τους χρεώνονται 
κανονικά. 

12. Τα αεροσκάφη που εκτελούν μυήσεις για λόγους δοκιμής ή 
εκπαίδευσης απαλλάσσονται των τελών προσγείωσης μόνο για 
την πρώτη προσγείωση - απογείωση κάθε εικοσιτετραώρου. 

13. Τα ελικόπτερα δημόσιας ή ιδιωτικής χρήσης χρεώνονται 
το 50% της αξίας των τελών προσγείωσης και παραμονής αντί¬ 
στοιχα, όπως καθορίζονται στις παραγράφους 1 και 5 της από- 
φασης. 

14. Οι Αερολιμενάρχες Κρατικών Αερολιμένων επιλύουν τυ¬ 
χόν αναφυόμενα ζητήματα σχετικά με τις καθοριζόμενες πιό 
πάνω γενικές ή ειδικές κατηγορίες απαλλαγών ή ειδικών περι¬ 
πτώσεων διακίνησης αεροσκαφών. 

15. Υπόχρεοι για την καταβολή των τελών προσγείωσης και 
παραμονής αερ/φών είναι οι αεροπορικές επιχειρήσεις στις οποίες 
ανήκει η εκμετάλλευση του αεροσκάφους είτε απ’ ευθείας, είτε 
μέσω του εκπροσώπου τους στην Ελλάδα, εφόσον υπάρχει τέτοια 
εκπροσώπηση. 

Επίσης υπόχρεος για την καταβολή των τελών προσγείωσης 
και παραμονής αεροσκαφών είναι απ’ ευθείας και κάθε άλλος 
ιδιοκτήτης ή εκμεταλλευόμενος αερ/φος ο οποίος δεν εμπίπτει 
στην πιό πάνω κατηγορία. 

Για τα ξένα Κρατικά αερ/φη που δεν απαλλάσονται από την 
υποχρέωση καταβολής τελών προσγείωσης και παραμονής αερ/ 
φών, η είσπραξη των σχετικών οφειλών τους γίνεται μέσω της 
Πρεσβείας ή Προξενικής Αρχής της Χώρας, όπου είναι νηολογη¬ 
μένα, ή στην περίπτωση που δεν υπάρχει στην Ελλάδα τέτοια 
Πρεσβεία ή Προξενική Αρχή μέσω των αρμοδίων αρχών της Χώ¬ 
ρας όπου είναι νηολογημένα. 

16. Κάθε υπόχρεος για την καταβολή των τελών προσγείω¬ 
σης και παραμονής αερ/φών θα καταβάλει το οφειλόμενο ποσό 
χρημάτων στον τηρούμενο στην Τράπεζα της Ελλάδος ειδικό λο¬ 
γαριασμό της ΥΠΑ Νο 234134/5, σε χρονικό διάστημα τριάντα 
(30) ημερών από την λήψη της σχετικής εντολής πληρωμής. 

Στην περίπτωση που οι υπόχρεοι, για την καταβολή των τε¬ 
λών προσγείωσης και παραμονής αερ/φών δεν έχουν γνωρίσει 
στην ΥΠΑ τη διεύθυνσή τους ή νόμιμο εκπρόσωπό τους στην Ελ¬ 
λάδα για την αποστολή και εξόφληση των σχετικών εντολών 
πληρωμής, η είσπραξη των οφειλών τους γίνεται επιτόπια στους 
Αερ/νες από τους αρμόδιους υπαλλήλους της ΥΠΑ. 

Επίσης επιτόπια θα γίνεται η καταβολή του τέλους στις περι¬ 
πτώσεις ιδιωτικών αεροσκαφών καθώς και σε οποιεσδήποτε άλ¬ 
λες περιπτώσεις ήθελε κριθεί τούτο αναγκαίο κατά την απόλυτο 
κρίση της ΥΠΑ, των περιπτώσεων αυτών καθοριζομένων με 
αποφάσεις της ΥΠΑ. 

17. Για την είσπραξη των εσόδων από τα πιό πάνω τέλη εφαρ¬ 
μόζονται οι εκάστοτε σχετικές διατάξεις του Νόμου περί Εισπρά- 
ξεως Εσόδων του Δημοσίου, (ΝΕΔΕ) και αποφάσεων σχετικών 
με την είσπραξη εσόδων αρμοδιότητας ΥΠΑ. 

18. Το προϊόν των καθοριζομένων στην απόφαση αυτή τελών 
αποτελεί έσοδο του Δημοσίου προερχόμενο από την ΥΠΑ. 

19. Οι διαδικασίες υλοποίησης των πιό πάνω ρυθμίζονται με 
αποφάσεις της ΥΠΑ. 

20. Η ισχύς της απόφασης αυτής αρχίζει από 1η Απριλίου 
1989. 


Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 30 Μαρτίου 1989 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΔΗΜ. ΤΣΟΒΟΛΑΣ Γ. ΧΑΡΑΛΑΜΠΟΥΣ 

——♦- 

Αριθ. 1322.2/2/89 (21) 

Τροποποίηση και συμπλήρωση των 58896/4071/17.9.1954 

και 90155/72/13.4.1972 αποφάσεων του Υπουργείου 

Εμπορικής Ναυτιλίας. 

Ο ΥΠΟΥΡΓΟΣ 

ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις του Ν.Δ. 187/73 άρθρο 178 «περί 
Κ.Δ.Ν.Δ.». 

β) Την αριθ. 58896/4071/17.9.1954 παράγρ. 11 απόφαση 
ΥΕΝ. 

γ) Την αριθ.90155/72/13.4.1972 απόφαση ΥΕΝ. 

δ) Το αριθ. 9/15.3.1989 Πρακτικό Γνωμοδοτικής Επιτρο¬ 
πής Ακτοπλοϊκών Συγκοινωνιών, αποφασίζουμε: 

Τροποποιούμε και συμπληρώνουμε τις παραπάνω β’ και γ’ 
σχετικές ως εξής: 

1. Εγκρίνουμε τη χορήγηση έκπτωσης 60% στους συνταξιού¬ 
χους του ΝΑΤ και στους συνοδούς τους, μέλη της οικογένειας του 
συνταξιούχου και μόνο ένα άτομο αντί του 50% που ίσχυε μέχρι 
σήμερα. 

2. Εγκρίνουμε τη χορήγηση έκπτωσης 60% στις συζύγους 
των συνταξιούχων του ΝΑΤ. 

3. Εγκρίνουμε τη δωρεάν διακίνηση στις χήρες των ναυτικών 
που έχασαν τη ζωή τους σε ναυτικό ή ναυτεργατικό ατύχημα. 

4. Οι παραπάνω εκπτώσεις και απαλλαγές θα χορηγούνται με 
την επίδειξη συνταξιοδοτικού εντύπου με το οποίο θα αποδεικνύε- 
ται ότι ο κάτοχός του έχει το δικαίωμα να τύχει των παραπάνω 
εκπτώσεων ή απαλλαγών στα Επιβατηγά ακτοπλοϊκά πλοία 
εκτός από τα Υδροπτέρυγα για τα οποία δεν ισχύουν οι παρα¬ 
πάνω εκπτώσεις. 

5. Η απόφαση αυτή να δημοσιευθεί στην Εφημερίδα της Κυβερνή- 
σεως. 

Πειραιάς, 21 Μαρτίου 1989 

Ο ΥΠΟΥΡΓΟΣ 

ΑΝΤΩΝΗΣ ΝΤΕΝΤΙΔΑΚΗΣ 
-♦- 

Αριθ. 107279 (22) 

Ίδρυση τμημάτων ΤΕΚ στο ΚΕΤΕΚ Ηρακλείου Κρήτης. 

Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του Ν.Δ. 212/69 «περί Οργανώσεως και 
Διοικήσεως του ΟΑΕΔ». 

2. Τις διατάξεις του ΒΔ 405/71 «περί οργανώσεως, συγκρο- 
τήσεως και λειτουργίας των Υπηρεσιών του ΟΑΕΔ». 

3. Τις διατάξεις του Ν. 709/77 «περί καθιερώσεως κινήτρων 
επαγγελματικής κατάρτισης εργατικού δυναμικού κ.λπ.», απο¬ 
φασίζουμε: 

Άρθρο 1 

Ιδρύουμε στο Κέντρο Τεχνικής Επαγγελματικής Κατάρτισης 
(ΚΕΤΕΚ) Ηρακλείου Κρήτης τμήματα Ταχύρρυθμης Επαγγελ¬ 
ματικής Κατάρτισης στις ειδικότητες «Συντήρηση προϊστορικών 

και κλασικών μνημείων» και «Συντήρηση Βυζαντινών και Μετα¬ 
βυζαντινών μνημείων». 

Άρθρο 2 

Σκοπός των ιδρυόμενων τμημάτων είναι η επαγγελματική κα¬ 
τάρτιση του εργατικού δυναμικού της περιοχής με το σύστημα 
της Ταχύρρυθμης Επαγγελματικής Κατάρτισης στις παραπάνω 
ειδικότητες. 

Άρθρο 3 

Τα προσόντα των υποψηφίων για εκπαίδευση και η διάρκεια 
της εκπαίδευσης καθορίζονται με βάση τις ισχύουσες διατάξεις. 

Άρθρο 4 

Η λειτουργία των ιδρυόμενων τμημάτων καθορίζεται με τον 
κανονισμό λειτουργίας Εκπαιδευτικών Μονάδων Ταχύρρυθμης 
Επαγγελματικής Κατάρτισης. 

Κάθε άλλη λεπτομέρεια αναγκαία για την εκτέλεση της πα¬ 
ρούσας ρυθμίζεται με απόφασή μας. 

Η παρούσα απόφαση να δημοσιευθεί στην Εφημερίδα της Κυ- 
βερνήσεως. 

Αθήνα, 7 Μαρτίου 1989 

Ο Διοικητής 
Τ. ΑΜΑΛΛΟΣ 

-♦- 


ΔΙΟ ΡΘΩΣΕΙΣ ΣΦΑΛΜΑ ΤΩΝ 

(23) 


Διόρθωση σφαλμάτων στην κοινή Υπουργική Απόφαση Φ 48/ 
118/2(3.2.89 «Τροποποίηση ορισμένων διατάξεων του κατα¬ 
στατικού του Ταμείου Ασφαλίσεως Προσωπικού Ιονικής - Λαϊκής 
Τράπεζας ΤΑΠ-ΙΛΤ» που δημοσιεύθηκε στο ΦΕΚ 168/8.3.89 
(τεύχος Β’), γίνεται η παρακάτω διόρθωση: 

Στη δεξιά στήλη της σελίδας 1503 και στο 11ο στίχο, αντί του 
εσφαλμένου «παραπάνω» τίθεται το ορθό «παρακάτω». 

(Από το Υπουργείο Υγείας, Πρόν. και Κοιν. Ασφαλίσεων) 

-♦-- 


(24) 


Στο 199/16.3.89 (τεύχος Β') στο οποίο δημοσιεύθηκε η 
αριθμ. 1277/8.3.89 Υπουργική απόφαση «Κωδικοποίηση και 
συμπλήρωση των προϋποθέσεων και διαδικασία χορήγησης 
άδειας ίδρυσης και άδειας λειτουργίας εξοχών», γίνονται οι εξής 


διορθώσεις:. . , 

α) Στην παράγραφο 1 του προιμίου της απόφασης, το εσφαλ¬ 
μένο «τις διατάξεις του Ν. 749/48», στο ορθό «τις διατάξεις του 
Ν. 749/48 άρθρο 8». 

β) Στο άρθρο 2 παράγραφος 1 εδάφιο γ περίπτωση (1), το 
εσφαλμένο «και έχουν ήδη ανεγερθεί οι απαραίτητες για τη λει¬ 
τουργία της εξοχής», στο ορθό «και έχουν ήδη ανεγερθεί οι απα¬ 
ραίτητες για τη λειτουργία της εξοχής εγκαταστάσεις». 

γ) Στο άρθρο 2 παράγραφος 1 εδάφιο γ περίπτωση (2), το 
εσφαλμένο «που είναι κατάλληλος από άποψη κλιματολογικών 
συνθηκών και φυσικών στοιχείων για την διανομή ατόμων», στο 
ορθό «που είναι κατάλληλος από άποψη κλιματολογικών συνθη¬ 
κών και φυσικών στοιχείων για τη διαμονή ατόμων». 

δ) Στο άρθρο 3 παράγραφος 1 εδάφιο γ, το εσφαλμένο «(σκη¬ 
νές, κοιτώνες, τραπεζαρίες, μαγειρεία, αποχωρητήρια, λουτήρες, 
νιπτήρες, γήπεδα, αθλοπαιδιών, αποθήκες, ιατρεία, αναρρωτή¬ 
ρια κ.λπ.)», στο ορθό «(σκηνές, κοιτώνες, τραπεζαρίες, μαγειρεία, 
αποχωρητήρια, λουτήρες, νιπτήρες, γήπεδα αθλοπαιδιών, απο¬ 
θήκες, ιατρεία, αναρρωτήρια κ.λπ.)». 

ε) Στο άρθρο 3 παράγραφος 2, το εσφαλμένο «Από επιτροπή 
που συνιστάται από τον αρμόδιο Νομάρχη και που περιλαμβάνει 
ιατρό υγειονολόγο ή επόπτη Δημοσίας Υγείας υπηρετεί στην οι¬ 
κεία Διεύθυνση», στο ορθό «Από επιτροπή που συνιστάται από τον 
αρμόδιο Νομάρχη και που περιλαμβάνει ιατρό υγιειονολόγο ή 
επόπτη Δημοσίας Υγείας που υπηρετεί στην οικεία Διεύ¬ 
θυνση». 

στ) Στο άρθρο 4 παράγραφος 1 εδάφιο γ, το εσφαλμένο «Να 
έχει εξασφαλιστεί η πλαισίωση της εξοχής με τον ακόλουθο 
αριθμό στελεχών του προσωπικού», στο ορθό «Να έχει εξασφαλι- 
στεί η πλαισίωση της εξοχής με τον ακόλουθο, αριθμό στελεχών 
και προσωπικού». . ι· 

ζ) Στο άρθρο 4, παράγραφος 1 εδάφιο ε, το εσφαλμένο «ένας 
(1) συνοδός για κάθε χρόνο ένα παραπληγικό παιδί» στο ορθό 
«ένας (1) συνοδός για κάθε ένα παραπληγικό παιδί». 

η) Στο άρθρο 4 παράγραφος 1 εδάφιο στ', το εσφαλμένο «είτε 
από παιδιά ηλικίας άνω των 12 ετών, του αυτού απαραίτητου 
φύλου», στο ορθό «είτε από παιδιά ηλικίας άνω των 12 ετών, του 
αυτού απαραίτητα φύλου». 

θ) Στο άρθρο 5 παράγραφος 1, το εσφαλμένο «εφόσον επιθυ¬ 
μούν να λειτουργήσει την εξοχή του αίτηση για χορήγηση άδειας 
λειτουργίας», στο ορθό «εφόσον επιθυμούν να λειτουργήσει η 
εξοχή τους αίτηση για χορήγηση άδειας λειτουργίας». 

(Από το Υπουργείο Υγείας, Πρόν. & Κοιν. Ασφαλίσεων) 

